CELEX: 52013PC0501
Language: hu
Date: 2013-07-10
Title: Javaslat A TANÁCS RENDELETE az ECSEL közös vállalkozásról

|
			
		
		
		52013PC0501
		
			Javaslat A TANÁCS RENDELETE az ECSEL közös vállalkozásról /* COM/2013/0501 final - 2013/0234 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
·                        
Általános háttér
Az Európai Uniónak (EU) lépéseket kell tennie
a gazdasági és pénzügyi válságból való kilábalás és a fenntartható növekedés
megindítása érdekében.
A Horizont 2020 [1] – az Európai Unió 2014–2020
közötti időszakra vonatkozó kutatási és innovációs programja – egyik célja az
európai ipar erősítése a kutatás- és innovációtámogatás eszközével számos iparágban.
A Horizont 2020 keretprogram „Vezető szerep az
alap- és ipari technológiák területén” pillére kifejezetten az olyan
kulcsfontosságú technológiák területén törekszik az ágazati versenyképesség
javítására, mint az ikt. A mikro- és nanoelektronika, valamint az intelligens
beágyazott alkatrészek és rendszerek az ikt kiemelt területei a Horizont 2020
keretprogramban.
A kutatás és az innováció uniós támogatásának
és az ágazati céloknak a jobb összehangolása, valamint a nagyobb léptékű
európai ipari beruházások vonzása érdekében a Horizont 2020 köz-magán
társulások létrehozását tűzi ki célul olyan kulcsfontosságú területeken, ahol a
kutatás és az innováció hozzájárulhat Európa tágabb versenyképességi céljainak
eléréséhez, és segíthet a társadalmi kihívások kezelésében.
A jelen köz-magán
társulásra (PPP) vonatkozó javaslat egy közös vállalkozást
irányoz elő az elektronikai alkatrészek és rendszerek területén. Az ECSEL
(Electronic Components and Systems for European Leadership, Kiváló Európai
Elektronikai Alkatrészek és Rendszerek) közös vállalkozás a hetedik keretprogram[2] alatt útjára indított korábbi ENIAC[3]
és ARTEMIS[4]
közös vállalkozások helyébe lép a nanoelektronika és a beágyazott rendszerek
területén. A javaslat a többéves pénzügyi keret[5], a Bizottság Horizont 2020 keretprogramra vonatkozó javaslata, a
Bizottság „Kutatási és innovációs partnerségek kialakítása” című közleménye[6], az Innovatív Unió kiemelt kezdeményezés[7], a Bizottság kulcsfontosságú alaptechnológiákról[8] szóló, „A kulcsfontosságú
alaptechnológiák európai stratégiája – híd a növekedéshez és a
munkahelyteremtéshez” című közleménye és a Bizottság „A mikro- és nanoelektronikai alkatrészekre és rendszerekre irányadó
európai stratégia” című közleménye[9] összefüggésében kerül előterjesztésre. A javaslat ugyancsak
összhangban van a Bizottság „Köz-magán
társulások a Horizont 2020 keretprogramban: hatásos eszköz az európai innováció
és a növekedés előmozdítására” című közleményével[10].
·                        
Az elektronikai alkatrészek és rendszerek
területén javasolt közös vállalkozás létrehozásának indoklása és célkitűzései
Amellett, hogy az elektronikai alkatrészek és
rendszerek világszerte igen jelentős, 1000 milliárd euró összegű forgalmat
bonyolító iparágat képviselnek, a gazdaság egészében a termelékenység javításának
alapját képezik, és kulcsszerepük van a társadalmi kihívások kezelésében. A
fontos vertikális piacokon (autógyártás, energia, fizetési rendszerek stb.)
való számottevő jelenléte ellenére az elektronikai alkatrészek és rendszerek
ágazata Európában komoly, az egész gazdaságra kiható kihívásokkal néz szembe. 
Európa konkrétan két fő kihívással szembesül
az elektronikai alkatrészek és rendszerek területén. Az egyik az értéklánc azon
alapelemeinek a kézben tartása (tervezés, gyártás és végtermékekbe való
beépítés), amelyek létfontosságúak az Európában zajló elektronikai
értékteremtés fenntarthatóságának biztosításában, beleértve számos más európai
iparág (autógyártás, energia, egészségügy, webipar stb.) versenyképességét is.
A másik az innovációs láncban fellelhető komoly hiányosságok pótlása annak
érdekében, hogy a kutatás területén elért kiváló eredmények üzleti téren is
meghozzák gyümölcsüket. 
A fenti kihívások kezelése során Európának
ádáz globális versenyben kell helytállnia, és meg kell küzdenie az iparának
csökkenő piaci részesedéséből és a kutatás és az innováció, illetve a gyors
ütemű technológiai fejlődés magas költségeiből adódó problémákkal.
Ebben az összefüggésben az elektronikai
alkatrészek és rendszerek területén javasolt közös vállalkozás céljai
következők:
·              
az innovációt előmozdító kulcsfontosságú
technológiák ellátásbiztonságának szavatolása valamennyi fontosabb gazdasági
ágazatban és annak biztosítása, hogy Európa a lehető legjobban ki tudja aknázni
ezeket a technológiákat a gazdaság általános fellendítésére;
·              
az uniós irányelvek és az Európa 2020 stratégiában
megfogalmazott környezetvédelmi és ipari versenyképesség támogatása az
intelligens, fenntartható és inkluzív növekedés érdekében;
·              
az adott területen végzett kutatások és innováció előtt
álló akadályok leküzdése, ideértve a magas kockázatokat, a jelentős K+F
költségeket és a piaci hiányosságokat. A magánberuházások igénybevételéhez a
nyilvánosság támogatása is szükséges;
·              
a stratégiák összehangolása a tagállamokkal a
magánberuházások vonzása és a rendezett államháztartás biztosítása érdekében az
erőfeszítésekben jelentkező párhuzamosságok és a szétaprózottság elkerülésével,
továbbá a kutatási és innovációs szereplők részvételének megkönnyítése;
·              
az ipar ösztönzése egy hosszú távú stratégiai
kutatási és innovációs menetrend elkészítésére, a szükséges kritikus tömeg
létrehozására, a magánberuházások kiaknázására, a tudásmegosztás
előmozdítására, a kockázatok csökkentésére, a költségek mérséklésére és a
piacra jutási idő lerövidítésére.
Az új közös vállalkozás konkrét céljai
különösen az alábbiak:
·              
a félvezető és intelligens rendszerek európai
gyártási kapacitásainak fenntartása és növelése, beleértve a berendezések
gyártása és az anyagfeldolgozás területén betöltendő vezető szerepet;
·              
vezető szerep a tervezés és a rendszerfejlesztés
területén, beleértve a beágyazott technológiákat;
·              
világszínvonalú infrastruktúrához való hozzáférés
biztosítása minden érdekelt fél számára az elektronikai alkatrészek, valamint a
beágyazott és intelligens rendszerek tervezéséhez és gyártásához; 
·              
kapcsolatrendszerek kialakulásának előmozdítása
innovatív kkv-k bevonásával a meglévő klaszterek erősítésével és új klaszterek
létrehozásának elősegítésével ígéretes új területeken.
·                        
A múltbéli tapasztalatok felhasználása
A javasolt közös
vállalkozás épít a korábbi közös vállalkozások (ENIAC és
ARTEMIS) hetedik keretprogram során szerzett tapasztalataira. Mindkét közös
vállalkozás célja az volt, hogy egy európai szintű kutatási és fejlesztési
programot indítson útjára a nanoelektronika és a beágyazott rendszerek
területén azáltal, hogy az ipart, a tagállamokat és az Európai Uniót
stratégiáik összehangolására és a beruházások növelésére sarkallta. Kiváló
lehetőséget teremtettek az európai méretű együttműködésre, a kritikus tömeg
létrehozására és a beruházások kiaknázására. A közös vállalkozások
bizonyították, hogy sikerrel töltik be a becsületes közvetítő szerepét és
működnek katalizátorként a magánszféra kiemelkedő szereplőinek a részvételét
fokozó ambiciózus projektekben egy olyan keretrendszeren belül, amelyben a
nemzeti és európai hatóságok magas stratégiai értékkel bíró programokat tudnak
támogatni. Erre a képességre meggyőző bizonyítékot szolgáltatott az ENIAC közös
vállalkozás sikere a nanoelektronikát érintő kulcsfontosságú alaptechnológiai
ajánlások végrehajtásának beindításában, valamint az első nagyszabású
innovációs kísérleti projektek ARTEMIS közös vállalkozás általi elindítása. A
2008–2012 közötti időszakban összesen 2,8 milliárd euró kutatási, fejlesztési
és innovációs beruházást valósított meg mintegy 2000 résztvevő, amelyek közül
több mint 500 kkv volt. 
Ezekben a közös vállalkozásokban a
magánszféra, a nemzeti hatóságok és az európai hatóságok vettek részt. A
háromoldalú konstrukció egyik jelentős kihívását az jelentette, hogy össze
kellett hangolni az eljárásokat és a tartalmakat a részt vevő tagállamok
elvárásaival és folyamataival.
Az ARTEMIS és ENIAC közös vállalkozások első
és második időközi értékelése erősen ajánlotta egy hasonló kezdeményezésnek a
Horizont 2020 keretén belüli megvalósítását, tekintettel arra, hogy
valószínűleg nincs olyan szervezet vagy tagállam, amely önmagában képes lenne
megbirkózni az ágazat valamennyi kihívásával. Ezért az előre vezető út
mindenekelőtt az európai szintű összehangolt intézkedésekben keresendő.
A jelenlegi modellel szerzett tapasztalatok
alapján elmondható, hogy az alkalmas volt a célok elérésére, igaz, a vártnál
meredekebb tanulási görbe mellett, amelynek során fel kellett építeni a
bizalmat és egy életképes működési módot.
A fent említett sikerek mellett a jelenlegi
felépítés bizonyos kritikai megjegyzésekre is okot ad:
·              
Nincs meg a kellő szinkron a különféle nemzeti
eljárások között (a szerződéskötések és a kifizetések terén sem), ami
késlelteti a projektek megvalósítását.
·              
A résztvevők azon kötelezettsége, hogy különböző
szabályok alapján (közös vállalkozási és nemzeti) két támogatási megállapodást
kell kötniük, adminisztratív terhet jelent.
·              
Az eltérő nemzeti szabályok hatással vannak a
konzorciumok felépítésének módjára.
·              
Az uniós és a nemzeti kötelezettségvállalások
közötti merev függőség (a TÁ/EU 1.8 tanácsi rendelet által előírt arányos
hozzájárulás) gátolja a költségvetés végrehajtását.
·              
A decentralizált ügynökségekről szóló költségvetési
keretrendelet követelményei jelentős nyomás alá helyezik a közös vállalkozás
korlátozott erőforrásait.
Mindezek a nehézségek nem hátráltatták a
folyamatokat, de állandó erőfeszítéseket követeltek meg valamennyi féltől a
rendszer működtetéséhez. A jövőbeli kezdeményezést nagyban segítheti egy
egyszerűbb működési modell, összhangban a Horizont 2020 általános
egyszerűsítési célkitűzésével. Az új közös vállalkozásra
vonatkozó javaslat a folyamatok egyszerűsítését és rugalmasabbá tételét célzó
rendelkezéseket is tartalmaz.
2.           AZ ÉRDEKELTEKKEL FOLYTATOTT KONZULTÁCIÓ
EREDMÉNYEI, HATÁSVIZSGÁLATOK
·                        
A konzultáció eredményei
Az érdekelt felek megítélése szerint az ikt
területén jelenleg működő két közös vállalkozás nagy értéket képvisel. A
nyilvános konzultáció szerint a közös vállalkozások segítettek megszüntetni
saját területeik főbb szűk keresztmetszeteit, és hozzájárultak Európa
versenyképességének növeléséhez.
A jelenlegi ENIAC és ARTEMIS közös
vállalkozásokban ipari érdekelt felek (nagyvállalatok és kkv-k egyaránt),
valamint egész Európa kutató közösségei (kutatási és ismeretterjesztő
szervezetek) vesznek részt. A tagállamok közvetlenül részt vesznek az
irányítási szervezetben és pénzügyi hozzájárulást is biztosítanak. Az ipari és
kutatási közösségeket az AENEAS és ARTEMIS-IA ágazati egyesületek képviselik.
A konzultációk szerint valamennyi szereplő
motivált és elkötelezett a közös technológiai kezdeményezések mellett. Az
ágazat szerint a közös technológiai kezdeményezések elősegítették a megfelelő
érdekelt felek közötti párbeszédet és ösztönözték az együttműködést a
stratégiai kutatási menetrendek végrehajtásában. A közös technológiai
kezdeményezések egyesítik a magánszféra erőforrásait és a tagállami, illetve
uniós közpénzeket.
Az új közös technológiai kezdeményezés
vonatkozásában valamennyi érdekelt fél szilárdan támogatja az alábbi két célt:
·              
A kritikus tömeg elérése a köz- és a magánszféra
erőforrásainak egyesítésével; és
·              
Nyilvános támogatás biztosítása nagyszabású
demonstrációs és kísérleti projektekhez.
Támogatást kell nyújtani az európai
értékláncok mentén és a piachoz közelebb megvalósuló innovációs
együttműködéshez. Ennek a komplex elektronikai alkatrészek és rendszerek
tervezésére, valamint a gyártásra és a technológiafejlesztésre is ki kell
terjednie.
A tagállamok ragaszkodnak a közpénzek lehető
leghatékonyabb elköltéséhez nemzeti iparuk és kutatási közösségük érdekeinek
megfelelően. Minden részt vevő tagállam tisztában van azzal, hogy az
elektronikai alkatrészek és rendszerek ágazata nagy jelentőséggel bír
nemzetgazdaságuk számára. A tagállamok akkor hajlandóak mérlegelni a
háromoldalú modellben való részvételt, ha a finanszírozás szintje megköveteli
az erőforrások egyesítését és a stratégiák szorosabb összehangolását
regionális, nemzeti és uniós szinten.
Egyes tagállamok felismerik a résztvevők előtt
álló jelenlegi nehézségeket, amelyek mindenekelőtt a nemzeti alkalmassági
feltételek alkalmazása, valamint a szerződéskötési és finanszírozási feltételek
összehangolásának hiánya nyomán jelentkeznek. A nemzeti megállapodások
különbözősége eltérő részvételi feltételeket eredményez és a hatékonyság
romlását eredményezi. Ezekről a nehézségekről az érdekelt felek számoltak be a
közös technológiai kezdeményezés háromoldalú modelljével kapcsolatban.
A kkv-k számára a részvétel egyszerűsége
kiemelt jelentőséggel bír. Egyértelműen előnyben részesítik a célzottabb
támogatásokat, és ezt a véleményüket a részt vevő tagállamok is osztják.
Ugyancsak sok érdekelt fél emeli ki a közös
vállalkozás tevékenységére vonatkozó többéves tagállami pénzügyi tervek
szükségességét.
A különböző véleményeket figyelembe vették az
elektronikai alkatrészekkel és rendszerekkel kapcsolatos új közös technológiai
kezdeményezés tervezésekor, jóllehet, a közös vállalkozás egyablakos rendszerű
működését nem minden tagállam támogatta egyöntetűen.
·                        
Hatásvizsgálat
A javasolt
rendelethez bizottsági hatásvizsgálatot kellett végezni, amely a javaslathoz
van csatolva.
3.           A JAVASLAT JOGI ELEMEI
·                        
A javasolt intézkedés összefoglalása
A javaslat egy tanácsi rendeletre irányul,
amely létrehozza az ECSEL közös vállalkozást és meghatározza annak céljait,
jogi státuszát, működési szabályait és a 2014–2024 közötti időszakra vonatkozó
törvényi rendelkezéseket (a pénzügyi programozás kapcsán 2020-ig). Az ENIAC és
ARTEMIS közös vállalkozásokat a nanoelektronika, illetve a beágyazott számítástechnikai
rendszerek területén hozták létre a 2007. december 20-i 72/2008/EK és
74/2008/EK tanácsi rendeletek. Ezeket az új közös vállalkozás hatályba
lépésével meg kell szüntetni.
·                        
Jogalap
A javaslat jogalapja az Európai Unió
működéséről szóló szerződés 187. cikke.
A Horizont 2020 részvételi és terjesztési
szabályai alkalmazandók. Tekintve azonban e kezdeményezés különleges operatív
szükségességét, az említett szabályoktól el kell térni. Ugyanakkor ez a
különleges eltérés a javaslat jelen szakaszában nem szerepel, hogy ne
befolyásolja a megfelelő jogalapokról, illetve azok elfogadásának eljárási
szabályairól szóló intézményközi megbeszéléseket, amelyek a Horizont 2020
részvételi és terjesztési szabályairól szóló európai parlamenti és tanácsi
rendeletre irányuló bizottsági javaslatot (COM (2011) 0810-2011/0399 (COD)
érintő jogalkotási munka keretében folyamatban vannak. A konkrét eltérés az
említett megbeszélések eredményének függvényében egy későbbi szakaszban kerül
bevezetésre.
Az állami támogatásra vonatkozó szabályok
alkalmazása miatt el kell térni a(z) .../EU rendelet [a Horizont 2020
részvételi és terjesztési szabályai] azon rendelkezésétől, amely értelmében
minden cselekvésre csak egyetlen finanszírozási ráta vonatkozhat. A tagállamok
általi társfinanszírozás miatt a közös vállalkozás által nyújtott állami
támogatásra konkrét rendelkezések alkalmazandók, melyek a támogatási
intenzitást a résztvevők típusától és a tevékenységek típusától függően
határozzák meg.
·                        
A szubszidiaritás elve
A szubszidiaritás elve alkalmazandó, mivel a
javaslat nem tartozik az Unió kizárólagos hatáskörébe.
A javaslat célkitűzéseit a tagállamok önállóan
nem tudják kielégítően megvalósítani az alábbi okokból.
·              
Az Európa ipara és gazdasága előtt tornyosuló
kihívások jelentős beruházásokat követelnek meg, amelyek komoly erőfeszítést
tesznek szükségessé minden tagállam részéről. Emiatt az egyes tagállamok –
gazdaságuk méretétől függetlenül – bizonytalanok a kutatás és az innováció
támogatása terén vagy halogatnak bizonyos beruházásokat, amelyek
létfontosságúak lennének a további magánberuházások vonzásához és Európa
innovációs és versenykapacitásának kiépítéséhez. A regionális, nemzeti és uniós
erőforrások egyesítésével Európa könnyen tud reagálni a jelentős beruházások
iránti igényekre és előre tudja jelezni azokat, ahogy azt az ENIAC közös
technológiai kezdeményezésre vonatkozó 2012. évi pályázati felhívások is
bizonyították. Ezek a felhívások gyártási kísérleti programokat támogattak
néhány, az európai ipar számára kulcsfontosságú területen.
·              
Európában minőségi szakosodott technológiai és
ipari klaszterek működnek a mikro-és nanoelektronikai alkatrészek, valamint az
intelligens és beágyazott rendszerek területén. Az innováció és a versenyképes
termékek és szolgáltatások egyre inkább a multidiszciplináris kutatási és
innovációs tevékenységek eredményei, illetve olyan egyesülések és partnerségek
termékei, amelyek a félvezető-fejlesztéstől a beágyazott szoftverekig és a
hálózati alkalmazásokig terjedő értéklánc mentén jöttek létre. Ha nem jön létre
új, uniós szintű kezdeményezés, fokozódni fog az európai kutatási és innovációs
környezet szétaprózódása. Célratörő és koherens program nélkül Európa csak
elszórt és strukturálatlan helyi próbálkozások formájában lesz részese az
elektronikai alkatrészek és rendszerek piacának. A fejlődést gátolja az ipari
és K+F projektek összehangolatlansága, az erőfeszítésekben jelentkező
párhuzamosságok, a felesleges bürokrácia és a korlátozottan rendelkezésre álló
kutatásfinanszírozási eszközök nem kellően hatékony felhasználása. Ezért az
egyes tagállamok intézkedései nem elegendőek az elektronikai alkatrészek és
rendszerek ágazata előtt álló kihívások leküzdéséhez. Egyetlen nemzeti
mechanizmus sem képes előteremteni a szükséges szakértői bázist és anyagi
eszközöket ahhoz, hogy a versengő világpiacon erős pozícióra tegyen szert.
Az uniós szintű intézkedések több okból is
alkalmasabbak a kívánt célok elérésére. Az európai köz-magán társulások élni
tudnak azokkal a pénzügyi és technikai eszközökkel, amelyek a területre
jellemző, folyamatosan gyorsuló innováció komplexitásának kezeléséhez
szükségesek. Ezek a társulások koncentráló hatást fejtenek ki az európai,
nemzeti és ipari prioritások tekintetében. Egyesítik magukban a
transznacionális és európai programok erősségeit. Az egyszerűsített működési
mód bevezetése rövidebb támogatásnyújtási időt tesz lehetővé és csökkenti a
bürokráciát a résztvevők számára.
Mindezek miatt a javaslat megfelel a
szubszidiaritás elvének.
·                        
Az arányosság elve
Az arányosság elvével összhangban a jelen
rendeletben foglalt rendelkezések nem haladják meg a célkitűzés eléréséhez
szükséges mértéket.
A javaslat a következő okokból felel meg az
arányosság elvének. A javasolt közös vállalkozás az egyetlen olyan egyszerű
megoldási lehetőség, amellyel leküzdhetők a célok elérésével kapcsolatos
akadályok és teljesíthetők az azok kapcsán támasztott követelmények. Olyan
struktúra, amely hosszú távon is fennmaradhat, jogi személyiséggel bír, és
egyértelmű jogi keretet biztosít a kutatásban és az innovációban szerepet
vállaló felek, a nemzeti hatóságok és az EU együttműködéséhez és részvételéhez
köz-magán társulás keretében. Rendkívül fontos, hogy minden érdekelt fél részt
vegyen a közös vállalkozásban. Mivel a kezdeményezés a gazdasági
versenyképesség szempontjából nagy jelentőségű ágazati célokat tűz ki,
elengedhetetlen az ipar részvétele a kutatási prioritások és az innovációs
irányelvek kialakításában. A tagállamok részvétele a nemzeti finanszírozás
mobilizálása miatt szükséges, amely az adott területen az állami kutatási és
innovációs kiadások nagy részének forrása. Végül az Uniónak is kulcsszerepet
kell játszania az integrációs folyamat előmozdításában, a partnerek eltérő
érdekeinek összehangolásában és a pénzügyi hozzájárulás felhasználásának
megfelelő felügyeletében.
A javasolt intézkedések megvalósítják a
szükséges uniós szintű integrációt, miközben rugalmassá teszik az egyes
tagállamok részvételét. A nemzeti pénzügyi hozzájárulások felhasználásával
kapcsolatos döntési jogkör továbbra is nemzeti szinten marad. A közös
vállalkozás karcsú struktúrát hoz létre a döntéshozatalhoz, valamint a pénzügyi
és igazgatási műveletekhez. Különösen költséghatékony megoldás, hiszen
igazgatási költségei a várakozások szerint a közös vállalkozás által
beindítandó kutatási és innovációs tevékenységekhez nyújtott általános uniós
hozzájárulás 3%-a körül lesznek.
·                        
Az eszközök megválasztása
A javasolt eszköz: rendelet
Más eszközök az alábbi okból nem lennének
célravezetők: az Európai Unió részvételével működtetett közös vállalkozáshoz
tanácsi rendeletre lenne szükség.
4.           KÖLTSÉGVETÉSI
VONATKOZÁSOK
A Tartalmak, Technológiák és Kommunikációs
Hálózatok Főigazgatósága (DG CONNECT) által a „Vezető szerep az alap- és ipari
technológiák területén” keretből biztosítandó költségvetés értékelése
1 215 255 000[11]
[12] euró összegű maximális uniós
kiadást jelez előre (EFTA-hozzájárulásokkal) az ECSEL közös vállalkozás teljes
élettartamán keresztül (2024-ig), amelyet 2020 december 31., a Horizont 2020
költségvetési időszakának vége előtt kellene lekötni, és 2024. december 31-ig
kellene kifizetni.
5.           OPCIONÁLIS
ELEMEK
·                        
Egyszerűsítés
A javaslat egyszerűsített működési modellt
indítványoz a résztvevők által a jelenlegi közös vállalakozásokban tapasztalt
gyakorlati nehézségek orvoslására; ide tartozik a nemzeti szabályok és
gyakorlatok sokfélesége, amely jelentős eltérésekhez vezet az egyes résztvevők
kezelésében. A javaslat szerint a támogatási megállapodások/kifizetések ügyében
a nemzeti közigazgatások helyett az új közös vállalkozás jár el a tagállamok nevében,
ugyanúgy, ahogy az uniós hozzájárulások esetében. Így a közös vállalkozás
egyablakos rendszerben működhet, biztosítva a résztvevők finanszírozásának
egységességét. A javaslat ugyancsak kitér a közfinanszírozási arányok (uniós és
nemzeti források) harmonizálására valamennyi résztvevő esetében.
·                        
Európai érdek
Európának elemi érdeke, hogy az elektronikai
alkatrészek és rendszerek ágazata erős legyen a kontinensen, mivel az olyan
elektronikai alaptechnológiákat lát el, amelyek a gazdaság számos területén
előmozdítják az innovációt az autógyártástól és a repülőgépipartól az
energiaiparon, az egészségügyi berendezéseken és a háztartási készülékeken
keresztül mindenféle ipari gyártási folyamatig. E tekintetben az ECSEL közös
vállalkozás céljai és hatálya pontosan meg fogja határozni a követendő
technológiai pályákat és az elérendő gazdasági célokat, a résztvevőkre
vonatkozó nyitott és igazságos kiválasztási kritériumokat, az ipar
beruházásokban és munkahelyteremtésben betöltendő szerepét, valamint a megfelelő
irányítási és végrehajtási módokat. Az ECSEL közös vállalkozáshoz nyújtott
állami támogatások jobb helyzetbe hozzák az Európai Uniót a nemzetközi szintű
kutatás és innováció területén. Segítséget nyújtanak az elektronikai
alkatrészek és rendszerek ágazatának teljes értéklánca számára Európában, benne
sok kkv-vel is, de az átgyűrűző hatások révén számos más gazdasági szereplőnek
is. A Bizottság a tagállamok vagy azok adott csoportjának tájékoztatása mellett
úgy ítélheti meg, hogy az ECSEL közös vállalkozás kezdeményezései közös európai
érdeket szolgáló fontos projektek, amennyiben ennek minden feltétele teljesül.
2013/0234 (NLE)
Javaslat
A TANÁCS RENDELETE
az ECSEL közös vállalkozásról 
(EGT-vonatkozású szöveg)
AZ EURÓPAI UNIÓ TANÁCSA,
tekintettel az Európai Unió működéséről szóló
szerződésre, és különösen annak 187. cikkére és 188. cikkének első bekezdésére,
tekintettel az Európai Bizottság javaslatára,
tekintettel az Európai Parlament véleményére[13],
tekintettel az Európai Gazdasági és Szociális
Bizottság véleményére[14],
mivel:
(1)       A közös technológiai
kezdeményezés formájában megvalósuló köz-magán társulásokról először az Európai
Közösség kutatási, technológiafejlesztési és demonstrációs tevékenységekre
vonatkozó hetedik keretprogramjáról (2007–2013) szóló, 2006. december 18-i
1982/2006/EK európai parlamenti és tanácsi határozat[15] rendelkezett.
(2)       A Tanács 2006. december 19-i,
az Európai Közösség kutatási, technológiafejlesztési és demonstrációs
tevékenységekre vonatkozó hetedik keretprogramjának (2007–2013) végrehajtására
irányuló Együttműködés egyedi programról szóló 2006/971/EK határozata[16] konkrétan azonosította a
támogatandó köz-magán társulásokat, köztük az ENIAC és ARTEMIS közös
technológiai kezdeményezések területein működő köz-magán társulásokat is.
(3)       Az Európa 2020 stratégia[17] hangsúlyozza, hogy Európában
kedvező feltételeket kell teremteni a tudáshoz és az innovációhoz kapcsolódó
beruházások számára az Unión belüli intelligens, fenntartható és inkluzív
növekedés érdekében. Ezt a stratégiát az Európai Parlament és a Tanács egyaránt
jóváhagyta.
(4)       Az Európai Parlament és a
Tanács 2013. …-i, a „Horizont 2020” kutatási és innovációs keretprogram
(2014–2020) létrehozásáról szóló …/2013/EU rendeletének[18] célja, hogy szélesebb körű
hatást érjen el a kutatás és az innováció területén a Horizont 2020
keretprogram és a magánszféra pénzügyi forrásainak egyesítésével olyan
kulcsfontosságú területeken, ahol a kutatás és az innováció hozzájárulhat az
Unió tágabb versenyképességi céljainak eléréséhez, és segíthet a társadalmi
kihívások kezelésében. Az ilyen partnerségekben való uniós részvétel az Európai
Unió működéséről szóló szerződés 187. cikke és az 1982/2006/EK határozat
alapján létrehozott közös vállalkozások pénzügyi támogatásában is testet
ölthet.
(5)       A „Horizont 2020” kutatási és
innovációs keretprogram (2014–2020) végrehajtását szolgáló egyedi program
létrehozásáról szóló 2013. […]-i […]/2013/EU határozatnak megfelelően[19] az 1982/2006/EK határozat
alapján létrehozott közös vállalkozásokat további támogatás illeti meg a
[…]/2013/EU rendeletben meghatározott feltételek teljesülése esetén. Az „ipari
vezető szerep” prioritás két konkrét tevékenységi kört helyez a középpontba az
információs és kommunikációs technológiák területén: „mikro- és
nanoelektronika”, illetve „új generációs összetevők és rendszerek, fejlett és
intelligens beágyazott alkatrészek és rendszerek kialakítása”. A beágyazott
számítástechnikai rendszereket (ARTEMIS) és a nanoelektronikát (ENIAC) érdemes
egyetlen közös kezdeményezés keretében egyesíteni.
(6)       A Bizottság „A
kulcsfontosságú alaptechnológiák európai stratégiája – híd a növekedéshez és a
munkahelyteremtéshez” című közleménye[20]
azonosítja a kulcsfontosságú alaptechnológiákat, amelyek között megtalálható a
mikro- és nanoelektronika is mint nélkülözhetetlen innovációs forrás. Jelenleg
szakadék tátong az alapismeretek kifejlesztése és termékek, szolgáltatások
formájában történő kereskedelmi hasznosítása között. Ezt egyebek mellett a
gyártási kísérleti programokra irányuló fókuszált törekvésekkel és innovációs
kísérleti projektekkel – beleértve a nagyobb léptékű programokat is – kell
áthidalni, annak érdekében, hogy a technológia- és termékhitelesítés ipari
körülmények között történjen, és a különféle kulcsfontosságú alaptechnológiák
között szorosabb legyen az integráció és a „megtermékenyítő” hatás.
(7)       A Bizottság „A mikro- és
nanoelektronikai alkatrészekre és rendszerekre irányadó európai stratégia” című
közleménye[21]
szerint a mikro- és nanoelektronikai alkatrészek és rendszerek valamennyi
jelentősebb gazdasági ágazatban előmozdítják az innovációt és a
versenyképességet. A terület fontossága és az Unióban fellelhető érdekelt felek
előtt álló kihívások miatt gyors fellépésre van szükség annak érdekében, hogy
az európai innovációban és értékláncokban ne maradjon gyenge láncszem. Ezért a
javaslat szerint olyan uniós szintű mechanizmust kell létrehozni, amely
egyesíti és összpontosítja az elektronikai alkatrészek és rendszerek terén
zajló kutatás és innováció tagállamok, az Unió és a magánszféra általi támogatását.
(8)       Annak érdekében, hogy Európa
visszanyerje vezető szerepét a nanoelektronikai környezetben, az iparban és a
kutatásban tevékenykedő érdekelt felek egy stratégiai kutatási és innovációs
programot javasoltak, 2020-ig összesen 100 milliárd euró beruházási értékben,
amelynek célja, hogy Európa nanoelektronikából származó bevétele világszerte
évi több mint 200 milliárd euróval nőjön, valamint hogy Európában közvetlenül
vagy közvetetten 250 000 új munkahely jöjjön létre.
(9)       Az „elektronikai alkatrészek
és rendszerek” kifejezés a mikro- és nanoelektronika, valamint a
beágyazott/kiberfizikai és intelligens integrált rendszerek és alkalmazások
területeit foglalja magában.
(10)     A 2007. december 20-i
72/2008/EK rendelettel[22]
létrehozott ENIAC közös vállalkozás sikeresen hajtott végre egy olyan kutatási
menetrendet, amely erősítette a nanoelektronika megfelelő területeit, és
ezáltal javította Európa versenyképességét azáltal, hogy előmozdította a
kiemelt témákban megvalósuló beruházásokat, és ebbe a folyamatba a teljes
kapcsolatrendszert bevonta.
(11)     A beágyazott számítástechnikai
rendszerekre irányuló közös technológiai kezdeményezést megvalósító „ARTEMIS
közös vállalkozás” létrehozásáról szóló, 2007. december 20-i 74/2008/EK tanácsi
rendelettel[23]
útjára indított ARTEMIS közös vállalkozás bizonyította stratégiai irányvonalát,
amely egyesíti magában a felülről lefelé megvalósuló irányítást és a kezelendő
műszaki problémák alulról felfelé megvalósuló meghatározását, ezáltal olyan
projekteket ösztönözve, amelyek közvetlenül felhasználható eredményeket produkálnak
az ágazat számára.
(12)     Az ARTEMIS és ENIAC közös
vállalkozások időközi értékelései arra utaltak, hogy hasznos és a célnak
megfelelő eszközökről van szó, amelyek alkalmasak az erők egyesítésére és az
adott területeken várt jelentős hatások kifejtésére. Az ENIAC és ARTEMIS közös
vállalkozások által lefedett kutatási területeket ezért a jövőben is támogatni
kell ahhoz, hogy tovább javuljon az elektronikai alkatrészek és rendszerek
ágazatának versenyképessége Európában, és az erőfeszítéseket olyan stratégiai
tevékenységekre kell összpontosítani, amelyekben a kezdeményezésekben részt
vevő magán- és a közszférabeli érdekelt felek közösen megállapodtak.
(13)     A nanoelektronika és a
beágyazott számítástechnikai rendszerek kutatási programjait célzó további támogatásoknak
építenie kell az ENIAC és ARTEMIS közös vállalkozások gyakorlati
tapasztalataira, beleértve azok időközi értékeléseinek eredményeit, az érdekelt
felek ajánlásait, valamint az eredményes koordináció és az erőforrások
szinergiája iránti igényt.
(14)     Az ARTEMIS, ENIAC és EPoSS
(Intelligens Rendszerek Integrációjának Európai Platformja) európai
technológiai platformokban tevékenykedő érdekelt felek között fokozott
együttműködés zajlik az ikt-komponensek és -rendszerek ágazatának 2012-ben
kiadott magas szintű stratégiai kutatási és innovációs menetrendjében
leírtaknak megfelelően. Az együttműködésből származó szinergiák lehető
legeredményesebb kialakítása és kiaknázása érdekében egyetlen közös
vállalkozást kell elindítani (a továbbiakban „ECSEL közös vállalkozás”) az
elektronikai alkatrészek és rendszerek területén, amely magában foglalja az
ARTEMIS és ENIAC közös vállalkozások korábbi tevékenységeit, ám a célnak jobban
megfelelő struktúra és szabályok révén javítja a hatékonyságot és egyszerűbbé teszi
a működést. Ennek érdekében az ECSEL közös vállalkozásnak a saját igényeihez
szabott pénzügyi szabályokat kell életbe léptetnie az Európai Parlament és a
Tanács 2012. október 25-i, az Unió általános költségvetésére alkalmazandó
pénzügyi szabályokról szóló 966/2012/EU, Euratom rendelete 209. cikkének[24] megfelelően.
(15)     Az ágazati érdekelt felek
által előterjesztett magas szintű stratégiai kutatási és innovációs menetrend
többféle támogatási forrással számol: nemzeti, regionális és kormányközi
programok, uniós keretprogram és köz-magán társulás formájában megvalósuló
közös technológiai kezdeményezés.
(16)     Az elektronikai alkatrészekkel
és rendszerekkel kapcsolatos köz-magán társulásoknak egyesíteniük kell azokat a
pénzügyi és technikai eszközöket, amelyek a területre jellemző, folyamatosan
gyorsuló innováció komplexitásának kezeléséhez szükségesek. Ezért az ECSEL
közös vállalkozás önkéntes tagjai között kell lennie az Uniónak, a
tagállamoknak és a Horizont 2020 keretprogram társult országainak (a továbbiakban
„társult országok”), valamint magántagként az elektronikai alkatrészek és
rendszerek ágazatában tevékenykedő európai társaságokat és más szervezeteket
képviselő egyesületeknek. Az ECSEL közös vállalkozásnak nyitva kell állnia az
új tagok előtt.
(17)     Az ECSEL közös vállalkozásnak
olyan világosan meghatározott témákkal kell foglalkoznia, amelyek az európai
iparágaknak általánosságban lehetővé tehetik az elektronikai alkatrészek és
rendszerek területén megvalósuló leginnovatívabb technológiák tervezését, gyártását
és felhasználását. Európai szintű strukturált és összehangolt pénzügyi
támogatásra van szükség ahhoz, hogy a kutatócsoportok és az európai iparágak
továbbra is vezető szerepet játsszanak a rendkívül erős nemzetközi versenyben,
biztosítva legyen az európai technológiai eredmények gyors és széles körű ipari
felhasználása, amely fontos átgyűrűző hatásokat generálhat a társadalom
számára, és megvalósuljon a kockázatok megosztása és az erők egyesítése a
stratégiák és beruházások közös európai érdekeknek megfelelő összehangolása
révén. A Bizottság a tagállamok vagy azok adott csoportjának tájékoztatása
mellett úgy ítélheti meg, hogy az ECSEL közös vállalkozás kezdeményezései közös
európai érdeket szolgáló fontos projektek, amennyiben ennek minden feltétele
teljesül.
(18)     Az AENEAS, ARTEMISIA és EPoSS
magánszervezetek írásbeli egyetértésüket fejezték ki amellett, hogy az ECSEL
közös vállalkozás területén folytatott kutatási és innovációs tevékenységeket a
köz-magán társulások jellegéhez megfelelően hozzáigazított struktúra keretein
belül végezzék. Helyénvaló, hogy a magánszervezetek a jelen rendelet
mellékletében foglalt alapszabályt írásos hozzájárulással fogadják el.
(19)     Az ECSEL közös vállalkozás
céljai elérése érdekében elsősorban a résztvevőknek nyújtott vissza nem
térítendő támogatás formájában nyújt pénzügyi segítséget, nyílt
versenypályázati felhívások után. Ezt a pénzügyi támogatást az ismert, az adott
program kidolgozását akadályozó piaci hiányosságok orvoslására kell fordítani,
és annak ösztönző hatást kell kifejtenie a kedvezményezett viselkedésének
megváltoztatása révén.
(20)     A belső piacon működő összes
vállalkozás egyenlő versenyfeltételeinek biztosítása érdekében az uniós
keretprogram nyújtotta finanszírozást az állami támogatási szabályokkal összhangban
kell kialakítani, ezáltal biztosítva a közkiadások eredményességét, és
megelőzve a piactorzulást, például a magánfinanszírozás kiszorítását, a nem
hatékony piaci szerkezetek létrehozását vagy a rossz hatékonysággal működő
cégek fennmaradását.
(21)     Az ECSEL közös vállalkozás
révén finanszírozott közvetett cselekvésekben való részvételnek összhangban
kell lennie a „Horizont 2020” kutatási és innovációs keretprogram (2014–2020)
részvételi és terjesztési szabályainak megállapításáról szóló 2013. ...-i
…/2013/EU európai parlamenti és tanácsi rendelettel[25]. 
(22)     Az Unió pénzügyi
hozzájárulását a hatékony és eredményes pénzgazdálkodás elvével, a 966/2012/EU,
Euratom rendeletben foglalt, a közvetett irányításra vonatkozó megfelelő
szabályokkal, valamint a 966/2012/EU, Euratom európai parlamenti és tanácsi
rendelet alkalmazási szabályairól szóló, 2012. október 29-i 1268/2012/EU
felhatalmazáson alapuló bizottsági rendelet[26]
előírásaival összhangban kell kezelni.
(23)     Az uniós források e rendelet
alapján címzett kedvezményezettjeit úgy kell ellenőrizni, hogy csökkenjenek az
adminisztratív terhek, a […]/2013/EU [Horizont 2020 keretprogram] rendeletnek
megfelelően.
(24)     Az Unió és az ECSEL közös
vállalkozás egyéb tagjainak pénzügyi érdekeit arányos intézkedésekkel kell
védeni a kiadási ciklus egészében, ideértve a szabálytalanságok megelőzését,
feltárását és kivizsgálását, az elveszített, jogtalanul kifizetett vagy
szabálytalanul felhasznált források visszafizettetését és adott esetben a
közigazgatási és pénzügyi bírságokat a 966/2012/EU, Euratom rendeletnek
megfelelően.
(25)     A Bizottság belső ellenőre
ugyanazon hatásköröket gyakorolja az ECSEL közös vállalkozás felett, mint a
Bizottság szervezeti egységei felett.
(26)     A Szerződés 287. cikke (1)
bekezdésének megfelelően az Unió által létrehozott szervek, hivatalok és
ügynökségek alapító okirata kizárhatja mindezen szervek, hivatalok és
ügynökségek bevételre és kiadásra vonatkozó elszámolásainak számvevőszéki
vizsgálatát. A 966/2012/EU, Euratom rendelet 60. cikke (5) bekezdésének
megfelelően a rendelet 209. cikke szerinti szervek beszámolóit független
könyvvizsgálati szervnek kell ellenőriznie, amelynek véleményt kell formálnia
többek között a beszámolók megbízhatóságáról és az annak alapjául szolgáló
tranzakciók jogszerűségéről és szabályszerűségéről. A beszámolók vizsgálata
során fellépő párhuzamosságok elkerülése érdekében indokolt, hogy az ECSEL
közös vállalkozás beszámolóit a Számvevőszék ne vizsgálja.
(27)     Az Európai Unió működéséről
szóló szerződés 5. cikkében megállapított szubszidiaritás és arányosság elvével
összhangban az ECSEL közös vállalkozásnak az ágazati kutatás és innováció
Unió-szerte történő erősítésével kapcsolatos célkitűzéseit a tagállamok
önállóan nem tudják kielégítően megvalósítani, így azokat a párhuzamosságok
elkerülése, a kritikus tömeg fenntartása és a közpénzek optimális
felhasználásának biztosítása érdekében az Unió eredményesebben el tudja érni.
Ez a rendelet az említett célok eléréséhez szükséges legkisebb területre
korlátozódik, és nem lépi túl a cél eléréséhez szükséges mértéket.
(28)     Az ENIAC és ARTEMIS közös
vállalkozások a 2017. december 31-ig tartó időszakban működnek. Az ENIAC és ARTEMIS
közös vállalkozásokról az ECSEL közös vállalkozásra való áttérést össze kell
hangolni a hetedik keretprogramról a Horizont 2020 keretprogramra való
áttéréssel a kutatási célra rendelkezésre álló források optimális felhasználása
érdekében. A jogbiztonság és az áttekinthetőség érdekében a 72/2008/EK és
74/2008/EK tanácsi rendeleteket ezért hatályon kívül kell helyezni és átmeneti
rendelkezéseket kell alkotni.
ELFOGADTA EZT A RENDELETET:
1. cikk
Létrehozás
(1)                   
Az „Electronic Components and Systems for European
Leadership” (Kiváló Európai Elektronikai Alkatrészek és Rendszerek) közös
technológiai kezdeményezés megvalósítása érdekében közös vállalkozás jön létre
az Európai Unió működéséről szóló szerződés 187. cikkének megfelelően (a
továbbiakban: ECSEL közös vállalkozás) a 2024. december 31-ig tartó időszakra.
(2)                   
Az ECSEL közös vállalkozás az eredetileg a
72/2008/EK és 74/2008/EK rendeletekkel létrehozott ENIAC és ARTEMIS közös
vállalkozások helyébe lép és felváltja azokat.
(3)                   
Az ECSEL közös vállalkozás olyan szervezet, amely
egy, a 966/2012/EU, Euratom rendelet 209. cikke szerinti köz-magán társulás
megvalósítására kap megbízást.
(4)                   
Az ECSEL közös vállalkozás jogi személyiséggel
rendelkezik. Minden tagállamban a tagállami törvények szerint a jogi személyek
részére adható legszélesebb körű jogképességgel rendelkezik. Többek között ingó
és ingatlan tulajdont szerezhet vagy idegeníthet el, és bíróság előtt eljárhat.
(5)                   
Az ECSEL közös vállalkozás székhelye Brüsszel,
Belgium.
(6)                   
Az ECSEL közös vállalkozás alapszabályát a melléklet
tartalmazza.
2. cikk
Célok
(1)                   
Az ECSEL közös vállalkozás céljai az alábbiak:
a)      hozzájárulás az Európai Parlament és a
Tanács 2013. …-i, a „Horizont 2020” kutatási és innovációs keretprogram
(2014–2020) létrehozásáról szóló …/EU rendeletének, illetve különösen a
Horizont 2020 (2014–2020) keretprogram végrehajtását szolgáló egyedi program
létrehozásáról szóló 2013. …-i …/2013/EU tanácsi határozat … részének a
végrehajtásához;
b)      annak elősegítése, hogy az Unió
elektronikai alkatrészekkel és rendszerekkel foglalkozó ágazata megerősödjön és
globálisan versenyképessé váljon;
c)      az elektronikai alkatrészek és rendszerek
rendelkezésre állásának biztosítása a kulcsfontosságú piacok számára és a
társadalmi kihívások kezeléséhez annak érdekében, hogy Európa továbbra is a
technológiai fejlődés élvonalában maradjon, megszűnjön a szakadék a kutatások
és azok hasznosítása között, javuljanak az innovációs képességek és növekedjen
az európai gazdaság és foglalkoztatottság;
d)      a stratégiák összehangolása a
tagállamokkal a magánberuházások vonzása és az állami támogatások
hatékonyságának biztosítása érdekében a párhuzamosságok és a szétaprózódás
elkerülésével, valamint a kutatási és innovációs szereplők részvételének
megkönnyítésével;
e)      a félvezető és intelligens rendszerek
európai gyártási kapacitásainak fenntartása és növelése, beleértve a
berendezések gyártása és az anyagfeldolgozás területén betöltendő vezető
szerepet;
f)       domináns szerep a tervezés és a
rendszerfejlesztés területén, beleértve a beágyazott technológiákat;
g)      világszínvonalú infrastruktúrához való
hozzáférés biztosítása minden érdekelt fél számára az elektronikai alkatrészek,
valamint a beágyazott/kiberfizikai és intelligens rendszerek tervezéséhez és
gyártásához;
h)      dinamikus kapcsolatrendszer kiépítése
innovatív kis- és középvállalkozások (kkv-k) bevonásával, a meglévő klaszterek
erősítésével és új klaszterek létrehozásának elősegítésével ígéretes új
területeken.
(2)                   
Az ECSEL közös vállalkozás feladatai az ENIAC és ARTEMIS
közös vállalkozások és az EPoSS Európai Technológiai Platform eredményein
alapulnak. Célja a következő főbb területeken zajló fejlesztések, illetve az
azok közötti szinergiák előmozdítása:
a)      tervezési technológiák, eljárások és
integráció, ipari eszközök, alapanyagok és gyártás a mikro- és nanoelektronika
területén, célul tűzve ki a miniatürizálást, a diverzifikációt, a
differenciálást és a heterogén integrációt;
b)      folyamatok, módszerek, eszközök és
platformok, referenciatervek és -architektúrák a szoftverek és/vagy a
vezérlésintenzív beágyazott/kiberfizikai rendszerek területén, célul tűzve ki a
tökéletes összekapcsolhatóságot és az átjárhatóságot, a működési biztonságot, a
magas szintű rendelkezésre állást, illetve a professzionális és fogyasztói jellegű
alkalmazások és az azokhoz kapcsolódó szolgáltatások biztonságát;
c)      intelligens rendszerek
multidiszciplináris megközelítései a holisztikus tervezés és a fejlett gyártási
rendszerek eszközeinek felhasználásával annak érdekében, hogy önálló és az adott
körülményekhez alkalmazkodó, kifinomult felületekkel rendelkező intelligens
rendszerek valósuljanak meg, amelyek komplex funkciókat kínálnak, pl. az
érzékelés, a vezérlés, a feldolgozás, az energiaellátás és a hálózati funkciók
zökkenőmentes integrációja révén.
3. cikk
Uniós pénzügyi hozzájárulás
(1)                   
Az ECSEL közös vállalkozás maximális uniós
támogatása, beleértve az EFTA-előirányzatokat is, az igazgatási és üzemeltetési
költségek tekintetében 1 215 255 000 euró. A hozzájárulást az
Unió általános költségvetésében szereplő előirányzatokból kell kifizetni,
amelyeket a Horizont 2020 (2014-2020) keretprogram végrehajtását szolgáló
egyedi programhoz rendeltek. Az uniós hozzájárulás költségvetési végrehajtása
az ECSEL közös vállalkozás feladata, amely a 966/2012/EU, Euratom rendelet 209.
cikkében említett szervezetként jár el a rendelet 58. cikke (1) bekezdése c)
pontjának iv. alpontja, valamint 60. és 61. cikke szerint.
(2)                   
Az uniós pénzügyi hozzájárulással kapcsolatos
rendelkezéseket egy feladat-átruházási megállapodásban és az Unió nevében a
Bizottság, illetve az ECSEL közös vállalkozás között kötendő éves forrásátadási
megállapodásokban kell rögzíteni.
(3)                   
A (2) bekezdésben említett feladatátruházási
megállapodásnak szabályoznia kell a 966/2012/EU, Euratom rendelet 58. cikkének
(3) bekezdésében, valamint 60. és 61. cikkében, továbbá az 1268/2012/EU
felhatalmazáson alapuló bizottsági rendelet 40. cikkében foglalt elemeket,
illetve egyebek mellett az alábbiakat:
a)      az ECSEL közös vállalkozás
hozzájárulásával kapcsolatos követelmények a(z) …/EU határozat [a Horizont 2020
keretprogram végrehajtását szolgáló egyedi program] II. mellékletében említett
teljesítménymutatók tekintetében;
b)      az ECSEL közös vállalkozás
hozzájárulásával kapcsolatos követelmények a(z) …/EU határozat [a Horizont 2020
keretprogram végrehajtását szolgáló egyedi program] III. mellékletében említett
felügyelet tekintetében;
c)      az ECSEL közös vállalkozás működésével
kapcsolatos konkrét teljesítménymutatók;
d)      a Bizottság terjesztési és jelentéstételi
kötelezettségeinek teljesítéséhez szükséges adatszolgáltatással kapcsolatos
rendelkezések a …/2013/EU rendelet [Horizont 2020 keretprogram] 22. cikkében
leírtak szerint;
e)      a humánerőforrások felhasználása és
változásai, különös tekintettel a munkaerő-felvételre tisztségcsoport,
besorolási fokozat és kategória szerint, az átminősítésre vagy a munkaerő
létszámának bármilyen megváltozására.
4. cikk
Az Unión kívüli egyéb tagok hozzájárulásai
(1)                   
Az ECSEL tagállamoknak az 1. cikkben meghatározott
időszakban legalább 1 200 000 000 euró értékű pénzügyi
hozzájárulást kell nyújtaniuk az ECSEL közös vállalkozás üzemeltetési
költségeihez.
(2)                   
A magántagok vagy a magántagok részét alkotó
jogalanyok az 1. cikkben meghatározott időszakban legalább
1 700 000 000 euróig terjedő hozzájárulást nyújtanak az ECSEL
közös vállalkozás igazgatási költségeihez az alapszabály 16. cikkének (2)
bekezdése szerint.
(3)                   
Az (1) és (2) bekezdésben említett hozzájárulások
az ECSEL közös vállalkozásnak nyújtott hozzájárulásokból állnak az alapszabály
16. cikke (2) bekezdésében és 16. cikke (3) bekezdésének b) pontjában foglaltak
szerint.
(4)                   
Az ECSEL közös vállalkozás Uniótól eltérő tagjai
minden év január 31-éig jelentést nyújtanak be az irányító testületnek az (1)
és (2) bekezdésben említett, minden előző pénzügyi évben nyújtott
hozzájárulások értékéről.
(5)                   
Az alapszabály 16. cikke (3) bekezdésének c)
pontjában említett hozzájárulások értékelése céljából a költségeket az érintett
a jogalanyok szokásos költségelszámolási gyakorlatának, a székhelyük szerinti
ország költségelszámolási gyakorlatának, valamint az alkalmazandó nemzetközi
számviteli standardoknak / nemzetközi pénzügyi beszámolási standardoknak
megfelelően kell meghatározni. A költségeket az érintett jogalany által
kijelölt független külső könyvvizsgálónak kell igazolnia. A hozzájárulások
értékelését az ECSEL közös vállalkozás ellenőrzi. Bizonytalanságok fennállása
esetén az ECSEL közös vállalkozás könyvvizsgálatot végezhet.
(6)                   
A Bizottság javító intézkedéseket hozhat, illetve
meg is szüntetheti, arányosan csökkentheti vagy felfüggesztheti az ECSEL közös
vállalkozásnak juttatott uniós pénzügyi hozzájárulást, vagy elindíthatja az
alapszabály 26. cikke (2) bekezdésében említett végelszámolási eljárást, ha a
tagok vagy a részüket alkotó jogalanyok nem teljesítik, csak részben teljesítik
vagy késedelmesen teljesítik az (1) és (2) bekezdésben említett
hozzájárulásaikat.
5. cikk
Pénzügyi szabályok
Az ECSEL közös vállalkozás saját pénzügyi
szabályokat fogad el a 966/2012/EU, Euratom rendelet 209. cikkének és a(z) …/EU
rendeletnek [a köz-magán társulások költségvetésirendelet-mintájáról szóló
felhatalmazáson alapuló rendelet] megfelelően.
6. cikk
Személyzet
(1)                   
Az ECSEL közös vállalkozás által foglalkoztatott
személyzetre a 259/68/EGK, Euratom,
ESZAK tanácsi rendeletnek[27]
megfelelően az Európai Unió tisztviselőinek személyzeti szabályzata és egyéb
alkalmazottainak alkalmazási feltételei, továbbá az Unió intézményei által a
fent említett aktusok hatálybaléptetése céljából közösen elfogadott szabályok
vonatkoznak.
(2)                   
Az ECSEL közös vállalkozás személyi állománya
tekintetében az irányító testület gyakorolja a személyzeti szabályzat által a
kinevezésre jogosult hatóságra, valamint az egyéb alkalmazottak alkalmazási
feltételei által a szerződések megkötésére felhatalmazott hatóságra ruházott
jogokat. („a kinevezésre jogosult hatóságra ruházott hatáskörök”).
Az irányító testület – a személyzeti szabályzat
110. cikke szerinti eljárásnak megfelelően – a személyzeti szabályzat 2.
cikkének (1) bekezdése és az egyéb alkalmazottakra vonatkozó alkalmazási
feltételek 6. cikke alapján határozatot hoz, amellyel az ügyvezető igazgatóra
átruházza a kinevezésre jogosult hatóság vonatkozó hatásköreit, továbbá
meghatározza e hatáskör-átruházás felfüggesztésének feltételeit. Az ügyvezető
igazgató e hatásköröket maga is átruházhatja másra.
Rendkívüli körülmények között az irányító testület
úgy határozhat, hogy átmenetileg felfüggeszti a kinevezésre jogosult hatóságra
ruházott hatásköröknek az ügyvezető igazgatóra történt átruházását, valamint e
hatásköröknek ez utóbbi által másra történt átruházását, és e hatásköröket maga
gyakorolja vagy átruházza valamely tagjára, illetőleg az ECSEL közös
vállalkozás személyzetének egy, az ügyvezető igazgatón kívüli tagjára.
(3)                   
Az irányító testület a személyzeti szabályzat 110.
cikkében előírt eljárással összhangban megfelelő végrehajtási szabályokat fogad
el a személyzeti szabályzat és az egyéb alkalmazottakra vonatkozó alkalmazási
feltételek hatályba léptetéséhez.
(4)                   
A személyzeti erőforrásokat az ECSEL közös
vállalkozás létszámtervében kell meghatározni, megjelölve az ideiglenes
létszámkeretet tisztségcsoportok és besorolási fokozatok szerint, továbbá a
szerződéses alkalmazottak száma szerint teljes munkaidős egyenértékben
kifejezve,
összhangban az éves költségvetéssel.
(5)                   
Az ECSEL közös vállalkozás személyzetének
ideiglenes és szerződéses alkalmazottakból kell állnia.
(6)                   
Minden személyzeti költséget az ECSEL közös
vállalkozás visel.
7. cikk
Kiküldött nemzeti szakértők és gyakornokok
(1)                   
Az ECSEL közös vállalkozás olyan kiküldött nemzeti
szakértőket és gyakornokokat is igénybe vehet, akik nem állnak az ECSEL közös
vállalkozás alkalmazásában. A kiküldött nemzeti szakértők teljes munkaidős
egyenértékben kifejezett számát hozzá kell adni a 6. cikk (4) bekezdésében
említett személyzeti erőforrásokhoz az éves költségvetéssel összhangban.
(2)                   
Az irányító testület határozatot fogad el, amelyben
meghatározza a nemzeti szakértőknek az ECSEL közös vállalkozásba irányuló
kiküldetésére és a gyakornokok igénybevételére vonatkozó szabályokat.
8. cikk
Kiváltságok és mentességek
Az Európai Unió kiváltságairól és
mentességeiről szóló jegyzőkönyv alkalmazandó az ECSEL közös vállalkozásra és
annak személyzetére.
9. cikk
Az ECSEL közös vállalkozás felelőssége
(1)                   
Az ECSEL közös vállalkozás szerződéses
felelősségére nézve a szerződés vonatkozó rendelkezései és az adott
megállapodásra, határozatra vagy szerződésre alkalmazandó jog az irányadó.
(2)                   
A szerződésen kívüli felelősség körében a közös
vállalkozás megtéríti az ECSEL közös vállalkozás alkalmazottai által feladataik
ellátása során okozott kárt a tagállamok jogrendjében közös általános
jogelvekkel összhangban.
(3)                   
Az (1) és (2) bekezdésben említett károkkal
összefüggésben az ECSEL közös vállalkozás által végrehajtott kifizetések és az
ezzel kapcsolatban keletkező költségek és kiadások az ECSEL közös vállalkozás
kiadásainak minősülnek, és a közös vállalkozás forrásaiból kell őket fedezni.
(4)                   
Az ECSEL közös vállalkozás kizárólagosan felelős
kötelezettségei teljesítéséért.
10. cikk
A Bíróság illetékessége és az alkalmazandó jog
(1)                   
A Bíróság a Szerződésben meghatározott feltételek
fennállása esetén, továbbá az alábbi esetekben rendelkezik illetékességgel:
a)      bármely, az ECSEL közös vállalkozás
tagjai között e rendelet tárgyával kapcsolatban felmerült jogvita;
b)      az ECSEL közös vállalkozás által aláírt
megállapodásokban, határozatokban és szerződésekben foglalt minden
választottbírósági kikötés értelmében;
c)      az ECSEL közös vállalkozás munkatársai
által feladataik ellátása során okozott károk megtérítésével kapcsolatos
jogviták;
d)      az ECSEL közös vállalkozás és
alkalmazottai között felmerülő bármely jogvita az Európai Unió tisztviselőinek
személyzeti szabályzatában és egyéb alkalmazottaira vonatkozó alkalmazási
feltételekben megállapított keretek között és feltételek mellett.
(2)                   
A társult országokkal kapcsolatos ügyekben a
megfelelő megállapodások konkrét rendelkezései irányadók.
(3)                   
A jelen rendelet és az uniós jogszabályok által nem
szabályozott kérdésekben annak az államnak a törvényei irányadók, amelynek a
területén az ECSEL közös vállalkozás székhelye található.
11. cikk
Értékelés
(1)                   
A Bizottság 2017. december 31-ig időközi értékelést
végez az ECSEL közös vállalkozásról, amely értékeli mind a magántagok, mind a
magántagok részét alkotó jogalanyok, valamint más jogi személyek közvetett
csekelvéseihez való hozzájárulásának és azokban való részvételének szintjét. A
Bizottság 2018. június 30-ig eljuttatja az értékelés megállapításait – saját
észrevételeivel együtt – az Európai Parlamentnek és a Tanácsnak.
(2)                   
Az (1) bekezdésben említett időközi értékelés
megállapításai alapján a Bizottság eljárhat az 4. cikk (6) bekezdése szerint
vagy más megfelelő lépéseket is tehet.
(3)                   
Az ECSEL közös vállalkozás végelszámolásától
számított hat hónapon belül, de legkésőbb két évvel az alapszabály 26. cikkében
említett végelszámolási eljárás megindítása után, a Bizottság elvégzi az ECSEL
közös vállalkozás végső értékelését. A végső értékelés eredményeit az Európai
Parlament és a Tanács elé kell tárni.
12. cikk
Mentesítés
(1)                   
A költségvetés végrehajtására vonatkozó felelősség
alóli mentesítés az ECSEL közös vállalkozás uniós támogatása vonatkozásában az
Európai Parlament által a Tanács ajánlására a Bizottságnak adott mentesítés
részét képezi a Szerződés 319. cikkében leírt eljárásnak megfelelően.
(2)                   
Az ECSEL közös vállalkozás teljes mértékben
együttműködik a mentesítési eljárásban részt vevő intézményekkel és megad
minden szükséges kiegészítő információt. Ebben az összefüggésben felkérést
kaphat arra, hogy részt vegyen a megfelelő intézményekkel vagy szervekkel
tartott üléseken, és segítséget nyújtson a Bizottság megbízott engedélyezésre
jogosult tisztviselője részére.
13. cikk
Utólagos ellenőrzések
(1)                   
A közvetett cselekvések utólagos ellenőrzéseit az
ECSEL közös vállalkozás a(z) …/EU rendelet 23. cikke [a Horizont 2020
keretprogram] szerint végzi a Horizont 2020 keretprogram közvetett cselekvései
keretében.
(2)                   
A konzisztencia érdekében a Bizottság úgy dönthet,
hogy végrehajtja az (1) bekezdésben említett ellenőrzéseket.
14. cikk
Az Unió pénzügyi érdekeinek védelme
(1)                   
Az alapszabály 22. cikke (4) berendezésének sérelme
nélkül az ECSEL közös vállalkozás biztosítja a Bizottság személyzetének és más,
általa felhatalmazott személyeknek, továbbá a Számvevőszéknek, a telephelyeire
és helyiségeibe való belépést, illetve hozzáférést biztosít számukra minden
olyan információhoz, beleértve az elektronikus formában tárolt információkat
is, amely az ellenőrzések lefolytatásához szükséges.
(2)                   
Az Európai Csalás Elleni Hivatal (OLAF) által
lefolytatott vizsgálatokról szóló, 1999. május 25-i 1073/1999/EK európai
parlamenti és tanácsi rendeletben[28]
és az Európai Közösségek pénzügyi érdekeinek csalással és egyéb
szabálytalanságokkal szembeni védelmében a Bizottság által végzett helyszíni
ellenőrzésekről és vizsgálatokról szóló, 1996. november 11-i 2185/96/Euratom,
EK tanácsi rendeletben[29]
megállapított rendelkezéseknek és eljárásoknak megfelelően az Európai Csalás
Elleni Hivatal (OLAF) vizsgálatokat, köztük helyszíni ellenőrzéseket és
vizsgálatokat végezhet annak megállapítása érdekében, hogy az e rendelet
alapján finanszírozott megállapodásokkal, határozatokkal vagy szerződésekkel
kapcsolatban csalás, korrupció vagy bármely egyéb jogellenes tevékenység révén
sérültek-e az Unió pénzügyi érdekei.
(3)                   
Az (1) és a (2) bekezdés sérelme nélkül az e
rendelet végrehajtása keretében kötött megállapodásokban, határozatokban és
szerződésekben kifejezetten rendelkezni kell arról, hogy a Bizottság, az ECSEL
közös vállalkozás, a Számvevőszék és az OLAF saját hatáskörén belül elvégezheti
az említett ellenőrzéseket és vizsgálatokat.
(4)                   
Megfelelő belső és külső ellenőrzések elvégzésével
vagy elvégeztetésével az ECSEL közös vállalkozás gondoskodik arról, hogy
tagjainak pénzügyi érdekei megfelelő védelemben részesüljenek.
(5)                   
Az ECSEL közös vállalkozás csatlakozik az Európai
Parlament, a Tanács és a Bizottság közötti, az OLAF belső vizsgálatai tárgyában
létrejött, 1999. május 25-i intézményközi megállapodáshoz[30]. Az ECSEL közös vállalkozás
elfogadja az OLAF által végzendő belső vizsgálatok elősegítéséhez szükséges
intézkedéseket.
15. cikk
Titoktartás
A 16. cikk sérelme nélkül az ECSEL közös
vállalkozás gondoskodik a bizalmas információk védelméről, amelyek közzététele
sértené tagjainak vagy a tevékenységeiben részt vevőknek az érdekeit.
16. cikk
Átláthatóság
(1)                   
Az ECSEL közös vállalkozás birtokában lévő
dokumentumok vonatkozásában az Európai Parlament, a Tanács és a Bizottság
dokumentumaihoz való nyilvános hozzáférésről szóló, 2001. május 30-i
1049/2001/EK európai parlamenti és tanácsi rendeletet[31] kell alkalmazni.
(2)                   
Az ECSEL közös vállalkozás irányító testülete
gyakorlati intézkedéseket hozhat az 1049/2001/EK rendelet végrehajtására.
(3)                   
A 10. cikk sérelme nélkül az ECSEL közös
vállalkozás által az 1049/2001/EK rendelet 8. cikke alapján hozott döntések
ellen az EK-Szerződés 228. cikkében meghatározott feltételek szerint az
ombudsmannál panasszal lehet élni.
17. cikk
A részvétel és a terjesztés szabályai
Az ECSEL közös vállalkozás által
finanszírozott intézkedések a(z) …/EU rendelet [a Horizont 2020 részvételi és
terjesztési szabályai] hatálya alá tartoznak. Az ECSEL közös vállalkozás az
említett rendelettel összhangban finanszírozó szervnek tekintendő, amely
pénzügyi támogatást biztosít az alapszabály 1. cikkének (a) bekezdésében
meghatározott közvetett cselekvésekhez.
18. cikk
Támogatás a befogadó állam részéről
Igazgatási megállapodás köthető az ECSEL közös
vállalkozás és a székhelye szerinti állam között az adott állam által az ECSEL
közös vállalkozás részére biztosítandó kiváltságokról, mentességekről és egyéb
támogatásokról.
19. cikk
Hatályon kívül helyezés és átmeneti rendelkezések
(1)                   
E rendelet hatálybalépésének időpontjában a
72/2008/EK rendelet és a 74/2008/EK rendelet hatályát veszti.
(2)                   
Az (1) bekezdés sérelme nélkül a 72/2008/EK és
74/2008/EK rendeletek keretében hozott intézkedéseket, beleértve az e
rendeletek értelmében elfogadott éves végrehajtási terveket is, azok
lezárultáig továbbra is az említett rendeletek szabályozzák.
(3)                   
A 3. cikk (1) bekezdésében és a 4. cikk (2)
bekezdésében említett hozzájárulásokon túlmenően a az ECSEL közös vállalkozás
igazgatási költségei tekintetében a 2014–2017 közötti időszakban a következő
hozzájárulásokat kell kifizetni a 72/2008/EK és 74/2008/EK rendeletek keretében
hozott intézkedések végrehajtására: 2 050 000 euró az Unió részéről,
1 430 000 euró az AENEAS egyesület részéről és 975 000 euró az
ARTEMISIA egyesület részéről.
A 11. cikk (1) bekezdésében említett időközi
értékelés az ENIAC és az ARTEMIS közös vállalkozások végső értékelésére is
kiterjed a 72/2008/EK és 74/2008/EK rendeletek alapján.
(4)                   
A 72/2008/EK rendelet alapján kinevezett ügyvezető
igazgató hivatali idejének hátralévő részében a rendelet hatálybalépésének
időpontjától kezdődően ellátja az ECSEL közös vállalkozás ügyvezető
igazgatójának e rendeletben meghatározott feladatait. Az ügyvezető igazgató
szerződésének egyéb feltételei változatlanok maradnak.
(5)                   
Ha a (4) bekezdés értelmében kinevezett ügyvezető
igazgató első hivatali időszakát tölti, úgy kell kinevezni hivatali idejének
hátralévő részére, hogy lehetősége legyen hivatali idejének legfeljebb 4 évre
történő meghosszabbítására az alapszabály 8. cikkének (4) bekezdése szerint.
Amennyiben a (4) bekezdés szerint kinevezett ügyvezető igazgató második
hivatali időszakát tölti, nincs lehetőség hosszabbításra. Az az ügyvezető igazgató,
akinek a hivatali idejét meghosszabbították, a teljes hivatali idő lejártát
követően nem vehet részt az azonos munkakör betöltésére irányuló kiválasztási
eljárásban.
(6)                   
A 74/2008/EK rendelet alapján kinevezett ügyvezető
igazgató munkaszerződése a jelen rendelet hatálybalépésekor megszűnik.
(7)                   
A (4) és az (5) bekezdések sérelme nélkül a jelen
rendelet nem érinti a 72/2008/EK és 74/2008/EK rendeletek alapján alkalmazott
személyzet jogait és kötelezettségeit. Szerződéseik e rendelet értelmében
meghosszabbíthatók a személyzeti szabályzatnak és az egyéb alkalmazottakra
vonatkozó alkalmazási feltételeknek megfelelően, figyelembe véve az ECSEL közös
vállalkozás költségvetési korlátait.
(8)                   
Az ECSEL közös vállalkozás ügyvezető igazgatója
hívja össze az irányító testület és a hatóságok testületének első ülését.
(9)                   
Ha az ENIAC közös vállalkozás és az ARTEMIS közös
vállalkozás tagjai a 72/2008/EK és 74/2008/EK rendeletek értelmében másban nem
állapodnak meg, a közös vállalkozások valamennyi joga és kötelezettsége –
beleértve a közös vállalkozások tagjainak vagyonát, adósságait és tartozásait
az említett rendeletek alapján – e rendeletnek megfelelően átszáll az ECSEL
közös vállalkozásra.
(10)               
A 72/2008/EK és 74/2008/EK rendeletek szerinti fel
nem használt előirányzatok átszállnak az ECSEL közös vállalkozásra. Az AENEAS
egyesület és az ARTEMISIA egyesület által az ENIAC és ARTEMIS közös
vállalkozások igazgatási előirányzataira a 2008–2013 közötti időszakban
kifizetendő összegek átszállnak az ECSEL közös vállalkozásra a Bizottsággal kötött
megállapodásoknak megfelelően.
20. cikk
Hatálybalépés
Ez a rendelet az Európai Közösségek Hivatalos
Lapjában való kihirdetését követő huszadik napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET
A KÖZÖS 
VÁLLALKOZÁS 
ALAPSZABÁLYA
1 - Feladatok
Az ECSEL közös vállalkozás a következő
feladatokat hajtja végre:
(a)                   
kutatási és innovációs közvetett cselekvések
pénzügyi támogatása, főként vissza nem térítendő támogatások formájában;
(b)                   
az ECSEL közös vállalkozás fenntartható
gazdálkodásának biztosítása;
(c)                   
szoros együttműködés és egyeztetés kialakítása az
európai (különösen a Horizont 2020 keretprogramhoz kapcsolódó) nemzeti és
transznacionális tevékenységek során, valamint az illetékes testületekkel és
érdekelt felekkel a termékeny európai innovációs környezet támogatása,
szinergiák létrehozása, valamint az elektronikai alkatrészek és rendszerek
terén zajló kutatás és innováció eredményeinek jobb kiaknázása érdekében;
(d)                   
többéves stratégiai terv kidolgozása és az
esetlegesen szükséges módosítások végrehajtása;
(e)                   
munkatervek kidolgozása és végrehajtása a többéves
stratégiai terv végrehajtása érdekében;
(f)                     
pályázati felhívások kezdeményezése, ajánlatok értékelése
és a közvetett cselekvések finanszírozásának odaítélése a rendelkezésre álló
források keretein belül;
(g)                   
a közvetett cselekvésekkel kapcsolatos információk
közzététele;
(h)                   
a közvetett cselekvések végrehajtásának ellenőrzése
és a támogatási megállapodások és döntések felügyelete;
(i)                     
az ECSEL közös vállalkozás által kitűzött célok
teljesülésének általános ellenőrzése;
(j)                     
tájékoztatási, kommunikációs, kiaknázási és
terjesztési tevékenységek a(z) …/2013/EU rendelet [Horizont 2020 keretprogram]
22. cikkében leírt rendelkezések értelemszerű alkalmazásával;
(k)                   
bármely más olyan feladat, amely a 2. cikkben
megfogalmazott célok eléréséhez szükséges.
2 - Tagok
1.           Az ECSEL közös vállalkozás
tagjai a következők:
(a)         
a Bizottság képviseletében az Unió,
(b)         
[Ausztria, Belgium, Csehország, Dánia, Észtország,
Finnország, Franciaország, Németország, Görögország, Magyarország, Írország,
Olaszország, Lettország, Litvánia, Luxemburg, Málta, Hollandia, Lengyelország,
Portugália, Románia, Szlovákia, Szlovénia, Spanyolország, Svédország, Egyesült Királyság],
és
(c)         
a jelen alapszabály írásos hozzájárulással való
elfogadását követően [az AENEAS egyesület, egy, a francia törvények alapján
bejegyzett egyesület (lajstromszám: 20070039), amelynek székhelye Párizsban
(Franciaország) található; az ARTEMISIA egyesület, egy, a holland törvények
alapján bejegyzett egyesület (lajstromszám: 17201341), amelynek székhelye
Eindhovenben (Hollandia) található; az EPoSS egyesület, egy, a ... törvények
alapján bejegyzett egyesület (lajstromszám: ...), amelynek székhelye ...
található (…)].
2.           Az ECSEL közös vállalkozás
tagjait képező országok megnevezése a továbbiakban „ECSEL tagállamok”. Minden
ECSEL tagállam képviselőket nevez ki az ECSEL közös vállalkozás szerveiben, és
megnevezi az(oka)t a nemzeti szervezete(ke)t, amely(ek) felelős(ek) az ECSEL
közös vállalkozás tevékenységeit érintő tagállami kötelezettségek
teljesítéséért.
3.           Az ECSEL tagállamok és a
Bizottság együttes megnevezése a továbbiakban az ECSEL közös vállalkozás
„hatóságai”.
4.           A magánegyesületek
megnevezése a továbbiakban az ECSEL közös vállalkozás „magántagjai”.
3 - A tagságban bekövetkező változások
1.           Az Unió azon tagállamai vagy
társult országai, amelyek nincsenek felsorolva a 2. cikk (1) bekezdésének b)
pontjában, akkor válnak az ECSEL közös vállalkozás tagjaivá, amikor tájékoztatják
az irányító testületet arról, hogy írásban elfogadták ezt az alapszabályt és
minden más, az ECSEL közös vállalkozás működését szabályozó rendelkezést.
2.           Amennyiben az ECSEL közös
vállalkozás 2. cikkben megfogalmazott céljai elérése érdekében hozzájárulnak a
16. cikk (5) bekezdésében említett finanszírozáshoz és elfogadják ezt az
alapszabályt, a következő szervezetek kérhetik az ECSEL közös vállalkozásba
való felvételüket:
(d)         
az (1) bekezdésben nem említett bármely más olyan
ország, amely kutatási és innovációs politikát vagy programokat dolgozott ki az
elektronikai alkatrészek és rendszerek területén;
(e)         
bármely más olyan jogi személy, amely közvetlenül
vagy közvetve támogatja a kutatást és az innovációt valamely tagállamban vagy
egy társult országban.
3.           Az ECSEL közös vállalkozásba
való felvétel iránti, a (2) bekezdés szerinti kérelmeket az irányító
testülethez kell benyújtani. Az irányító testület kiértékeli a kérelmet,
figyelembe véve, hogy a kérelmező mennyiben járulhat hozzá az ECSEL közös
vállalkozás céljainak eléréséhez és milyen hozzáadott értéket tud kínálni.
Ezután dönt a kérelemről.
4.           Bármely tagállam
megszüntetheti az ECSEL közös vállalkozásban betöltött tagságát. A megszüntetés
a többi tag értesítése után hat hónappal válik hatályossá és
visszavonhatatlanná. Ettől az időponttól kezdve a korábbi tag mentesül minden
kötelezettsége alól, eltekintve azoktól, amelyek a tagság megszüntetéséről
szóló tájékoztatás előtt kerültek jóváhagyásra vagy hárultak az ECSEL közös
vállalkozásra.
5.           Az ECSEL közös vállalkozásban
betöltött tagság nem ruházható át harmadik félre az irányító testület előzetes
hozzájárulása nélkül.
6.           Az ECSEL közös vállalkozás a
tagságban e cikk alapján bekövetkező változások esetén köteles haladéktalanul
közzétenni a weboldalán az ECSEL közös vállalkozás tagjainak aktualizált
listáját, valamint a változás hatálybalépésének dátumát.
4 - A közös vállalkozás szervezete
Az ECSEL közös vállalkozás szervei:
(a)                   
irányító testület;
(b)                   
ügyvezető igazgató;
(c)                   
hatóságok testülete;
(d)                   
magántagok testülete.
5 - Az irányító testület összetétele
Az irányító testületet az ECSEL közös
vállalkozás tagjainak a képviselői alkotják.
Az ECSEL közös vállalkozás minden egyes tagja
kijelöli képviselőit és egy küldöttségvezetőt, aki a tag szavazati jogaival
rendelkezik az irányító testületben.
6 - Az irányító testület működése
1.           A szavazati jogok a
következőképpen oszlanak meg: 1/3 a magántagokat illeti meg közösen, 1/3 a
Bizottságot illeti meg és 1/3 az ECSEL tagállamokat illeti meg közösen. A tagok
mindent megtesznek a konszenzus eléréséért. Ha nem jön létre konszenzus, az
irányító testület az összes szavazat – beleértve a jelen nem lévő tagok
szavazatait is – legalább 75%-ával hozza meg döntését.
Az első két pénzügyi évben az ECSEL tagállamok
szavazati jogai a következőképpen oszlanak meg: egy-egy százalék minden ECSEL
tagállamnál, a fennmaradó rész pedig az elmúlt két év tényleges pénzügyi
hozzájárulásainak megfelelő arányban szétosztva az egyes ECSEL tagállamok
között, beleértve az ENIAC és ARTEMIS közös vállalkozásokba irányuló
hozzájárulásokat is. Az ezt követő években az ECSEL tagállamok szavazati
jogának eloszlását évente kell meghatározni a közvetett cselekvésekre az elmúlt
két pénzügyi évben ténylegesen lekötött források arányában.
A magántagok szavazati jogait egyenlő arányban
kell felosztani a magánegyesületek között, kivéve, ha a magántagok testülete
másként határoz.
Az ECSEL közös vállalkozás bármely olyan új
tagjának a szavazati jogait, amely nem tagállam vagy társult ország, az
irányító testület határozza meg az adott tag ECSEL közös vállalkozásba való
belépése előtt.
2.           Az irányító testület legalább
egy éves időszakra választ elnököt.
3.           Az irányító testület évente
legalább két rendes ülést tart. A Bizottság, az ECSEL tagállamok többsége vagy
a magántagok többsége kérésére, az elnök kérésére, illetve az ügyvezető
igazgató kérésére rendkívüli üléseket is tarthat a 16. cikk (5) bekezdése
szerint. Az irányító testület üléseit az elnök hívja össze és azokra általában
az ECSEL közös vállalkozás székhelyén kerül sor.
Az irányító testület akkor határozatképes, ha
jelen van a Bizottság, a magántagok, továbbá legalább három ECSEL tagállam
küldöttségvezetője.
Az ügyvezető igazgatónak jogában áll részt venni a
tanácskozásokon, szavazati joggal azonban nem rendelkezik.
Az irányító testület eseti jelleggel más
személyeket, különösen az EU regionális hatóságainak képviselőit is meghívhatja
az ülésekre megfigyelőként.
Az ECSEL közös vállalkozás tagjainak képviselői
személyesen nem felelnek azokért az intézkedésekért, amelyeket irányító
testületi képviselői minőségükben hoztak.
Az irányító testület saját eljárási szabályzatot
fogad el.
7 - Az irányító testület feladatai
1.           Az irányító testület
általános felelősséggel rendelkezik az ECSEL közös vállalkozás stratégiai
irányvonaláért és műveleteiért és felügyeli tevékenységei végrehajtását.
2.           Az irányító testület
különösen a következő feladatokat hajtja végre:
(a)         
tagsági felvételi kérelmek értékelése, elfogadása
vagy elutasítása a 3. cikk (3) bekezdése szerint;
(b)         
bármely, kötelezettségeit nem teljesítő tag ECSEL
közös vállalkozásban betöltött tagságának megszüntetésével kapcsolatos
döntéshozatal;
(c)         
az ECSEL közös vállalkozás pénzügyi szabályainak
elfogadása az 5. cikk szerint;
(d)         
az ECSEL közös vállalkozás éves költségvetésének
elfogadása, beleértve a létszámtervet is, megjelölve az ideiglenes
létszámkeretet tisztségcsoportok és besorolási fokozatok szerint, továbbá a
szerződéses alkalmazottak és a kiküldött nemzeti szakértők számát teljes
munkaidős egyenértékben kifejezve;
(e)         
a kinevezésre jogosult hatóság hatásköreinek
gyakorlása a személyzet vonatkozásában, a 6. cikk (2) bekezdése szerint;
(f)           
az ügyvezető igazgató kinevezése, felmentése,
hivatali idejének meghosszabbítása, teljesítményének felügyelete, továbbá
iránymutatás biztosítása a számára;
(g)         
a 9. cikk (5) bekezdésében említett programiroda
szervezeti struktúrájának jóváhagyása az ügyvezető igazgató ajánlása alapján;
(h)         
a 21. cikk (1) bekezdésében említett többéves
stratégiai terv elfogadása;
(i)           
a 21. cikk (2) bekezdésében említett munkaterv és a
kapcsolódó költségbecslések elfogadása;
(j)           
az éves beszámolók jóváhagyása;
(k)         
a 22. cikk (1) bekezdésében említett éves
tevékenységi jelentés és a kapcsolódó költségbecslések elfogadása;
(l)           
adott esetben az ECSEL közös vállalkozás belső
ellenőrzési kapacitásának létrehozásához szükséges intézkedések meghozatala;
(m)       
az ECSEL közös vállalkozás kommunikációs
politikájának kidolgozása az ügyvezető igazgató ajánlása alapján;
(n)         
adott esetben végrehajtási szabályok kidolgozása a
6. cikk (3) bekezdése alapján;
(o)         
adott esetben a nemzeti szakértők ECSEL közös
vállalkozásba irányuló kiküldetésére és a gyakornokok igénybevételére vonatkozó
szabályok kidolgozása a 7. cikk (2) bekezdése alapján;
(p)         
adott esetben tanácsadó csoportok felállítása az
ECSEL közös vállalkozás szervei mellett;
(q)         
adott esetben a jelen rendelet módosítását célzó
kérelmek benyújtása a Bizottságnak az ECSEL közös vállalkozás bármely tagjának
javaslata alapján;
(r)          
felelősségvállalás bármely olyan feladatért, amely
nincs kifejezetten az ECSEL közös vállalkozás valamely szervéhez rendelve;
ezeket a feladatokat rábízhatja e szervekre is.
8 - Az ügyvezető igazgató kinevezése és
felmentése, valamint hivatali idejének meghosszabbítása
1.           Az ügyvezető igazgatót az
irányító testület nevezi ki a Bizottság által javasolt jelöltek közül, nyílt és
átlátható kiválasztási eljárást követően. A Bizottság a kiválasztási eljárás
során köteles megfelelő kapcsolatot kialakítani az ECSEL közös vállalkozás
többi tagjainak képviselőivel.
Az ECSEL közös vállalkozás többi tagjának
megfelelő képviseletét különösen a kiválasztási eljárás előválogatási
szakaszában kell biztosítani. E célból az ECSEL tagállamok és a magántagok
közös megegyezéssel kijelölnek egy képviselőt és egy megfigyelőt az irányító
testület részéről.
2.           Az ügyvezető igazgató a
személyzet tagja, aki az ECSEL közös vállalkozás ideiglenes alkalmazottjaként
dolgozik az Unió egyéb alkalmazottaira vonatkozó alkalmazási feltételek 2.
cikkének a) pontja szerint.
Az ügyvezető igazgató szerződésének megkötésekor
az ECSEL közös vállalkozást az irányító testület elnöke képviseli.
3.           Az ügyvezető igazgató
hivatali ideje három év. Ezen időszak végére az ECSEL-tagállamokat tömörítő
Bizottság és adott esetben a magántagok értékelik az ügyvezető igazgató
teljesítményét, valamint az ECSEL közös vállalkozás előtt álló feladatokat és
kihívásokat.
4.           Az irányító testület a
Bizottság javaslatára, amely figyelembe veszi a (3) bekezdésben említett
értékelést, egyszer, legfeljebb négy évre meghosszabbíthatja az ügyvezető
igazgató hivatali idejét.
5.           Az az ügyvezető igazgató,
akinek a hivatali idejét meghosszabbították, a teljes hivatali idő lejártát
követően nem vehet részt az azonos munkakör betöltésére irányuló kiválasztási
eljárásban.
6.           Az ügyvezető igazgató
kizárólag az ECSEL-tagállamokat tömörítő Bizottság és adott esetben a
magántagok döntése alapján menthető fel hivatalából az ECSEL közös vállalkozás
valamely tagjának javaslata alapján.
9 - Az ügyvezető igazgató feladatai
1.           Az ügyvezető igazgató az
ECSEL közös vállalkozásnak az irányító testület határozataival összhangban végzett
napi ügyintézéséért felelős vezetője.
2.           Az ügyvezető igazgató az
ECSEL közös vállalkozás jogi képviselője. Az ügyvezető igazgató az irányító
testületnek tartozik elszámolással.
3.           Az ECSEL közös vállalkozás
költségvetését az ügyvezető igazgató hajtja végre.
4.           Az ügyvezető igazgató
különösen a következő feladatokat hajtja végre, függetlenül eljárva:
(a)         
a többéves stratégiai terv tervezetének
összeállítása és elfogadásra való benyújtása az irányító testülethez; a tervnek
részét képezi a magántagok testülete által javasolt többéves stratégiai
kutatási és innovációs menetrend és a hatóságok által kidolgozott többéves
pénzügyi terv;
(b)         
az éves költségvetés tervezetének elkészítése és
elfogadásra való benyújtása az irányító testülethez, beleértve a létszámtervet
is, megjelölve az ideiglenes létszámkeretet az egyes tisztségcsoportokban és
besorolási fokozatokban, továbbá a szerződéses alkalmazottak és a kiküldött
nemzeti szakértők számát teljes munkaidős egyenértékben kifejezve;
(c)         
a munkaterv tervezetének elkészítése és elfogadásra
való benyújtása az irányító testülethez, beleértve mindazon pályázati
felhívások hatókörét, amelyek a magántagok testülete által javasolt kutatási és
innovációs tevékenységi tervek végrehajtásához szükségesek, valamint a
hatóságok által javasolt költségbecsléseket;
(d)         
az éves beszámolók jóváhagyásra való benyújtása az
irányító testülethez;
(e)         
az éves tevékenységi jelentés elkészítése és
elfogadásra való benyújtása az irányító testülethez, beleértve a kapcsolódó
kiadásokat is;
(f)           
egyedi támogatási megállapodások vagy határozatok
aláírása;
(g)         
beszerzési szerződések aláírása;
(h)         
az ECSEL közös vállalkozás kommunikációs
politikájának végrehajtása;
(i)           
az ECSEL közös vállalkozás személyzetének
szervezése, irányítása és felügyelete az irányító testülettől kapott megbízás
keretein belül a 6. cikk (2) bekezdésében leírtak szerint;
(j)           
eredményes és hatékony belső ellenőrző rendszer
létrehozása és működésének biztosítása, valamint az irányító testület
tájékoztatása a jelentősebb változásokról;
(k)         
a kockázatértékelés és kockázatkezelés
végrehajtásának biztosítása;
(l)           
bármely más olyan intézkedés meghozatala, amely az
ECSEL közös vállalkozás 2. cikkben megfogalmazott céljai szerinti eredmények
értékeléséhez szükséges;
(m)       
minden más, az irányító testület által az ügyvezető
igazgatóra ruházott vagy bízott feladat végrehajtása.
5.           Az ügyvezető igazgató
programirodát létesít minden, az ő felelősségi körébe tartozó és a jelen
rendeleten alapuló támogatási feladat végrehajtására. A programirodát az ECSEL
közös vállalkozás személyzete alkotja, amely a következő feladatokat hajtja
végre:
(a)         
segítségnyújtás egy megfelelő számviteli rendszer
létrehozásában és felügyeletében az ECSEL közös vállalkozás pénzügyi
szabályaival összhangban;
(b)         
pályázati felhívások kezelése a munkatervben
leírtak szerint, valamint a támogatási megállapodások és határozatok
felügyelete;
(c)         
az ECSEL közös vállalkozás tagjainak és más
szerveinek tájékoztatása és támogatása kötelezettségeik ellátásával
kapcsolatban, válaszadás konkrét kérdéseikre;
(d)         
az ECSEL közös vállalkozás szerveinek
titkárságaként való működés, valamint az irányító testület által felállított
bármely tanácsadó csoport támogatása.
10 - A hatóságok testületének összetétele
A hatóságok testületét az ECSEL közös
vállalkozás hatóságainak a képviselői alkotják.
Minden egyes hatóság kinevezi képviselőit és
egy küldöttségvezetőt, aki szavazati joggal rendelkezik a hatóságok
testületében.
11 - A hatóságok testületének működése
1.           A hatóságok testületében a
szavazati jogokat évente osztják szét a hatóságok között az adott évre
vonatkozóan az ECSEL közös vállalkozás tevékenységeihez a 18. cikk (4)
bekezdésének megfelelően nyújtott pénzügyi hozzájárulások arányában, egy tag
azonban a hatóságok testületen belüli összes szavazati jog legfeljebb 50 %-ával
rendelkezhet.
Amennyiben háromnál kevesebb ECSEL tagállam
jelentette be az ügyvezető igazgatónak a 18. cikk (4) bekezdése szerinti
pénzügyi hozzájárulását, a Bizottság a szavazatok 50%-ával rendelkezik, a
fennmaradó 50%-ot pedig egyenlő arányban osztják el az ECSEL tagállamok között.
A hatóságok mindent megtesznek a konszenzus
eléréséért. Ha nem jön létre konszenzus, a hatóságok testülete az összes
szavazat – beleértve a jelen nem lévő ECSEL tagállamok szavazatait is –
legalább 75%-ával hozza meg döntését.
Minden hatóságnak vétójoga van az ECSEL közös
vállalkozásnak nyújtott hozzájárulásainak a felhasználásával kapcsolatban.
2.           A hatóságok testülete
legalább egy éves időszakra választja meg elnökét.
3.           A hatóságok testülete évente
legalább két rendes ülést tart. A Bizottság, az ECSEL tagállamok többsége vagy
az elnök kérésére rendkívüli üléseket is tarthat. A hatóságok testületének
üléseit az elnök hívja össze és azokra általában az ECSEL közös vállalkozás
székhelyén kerül sor.
A hatóságok testülete akkor határozatképes, ha
jelen van a Bizottság, továbbá legalább három ECSEL tagállam
küldöttségvezetője.
Az ügyvezető igazgatónak jogában áll részt venni a
tanácskozásokon, szavazati joggal azonban nem rendelkezik.
Bármely olyan tagállam vagy társult ország, amely
nem tagja az ECSEL közös vállalkozásnak, megfigyelőként vehet részt a hatóságok
testületében. A megfigyelők megkapnak minden kapcsolódó dokumentumot, és
tanácsadási joguk van minden, a hatóságok testülete által meghozandó döntésben.
A hatóságok testülete szükség esetén
munkacsoportokat hozhat létre egy vagy több hatóság átfogó koordinálása
mellett.
A hatóságok testülete saját eljárási szabályzatot
fogad el.
12 - A hatóságok testületének feladatai
A hatóságok testülete:
(a)                   
biztosítja a méltányosság és az átláthatóság
elvének érvényesülését a közfinanszírozási forrásoknak a közvetett cselekvések
résztvevői között való felosztása során;
(b)                   
jóváhagyja a pályázati felhívásokhoz, valamint a
közvetett cselekvések értékeléséhez, kiválasztásához és ellenőrzéséhez
kapcsolódó eljárási szabályokat;
(c)                   
jóváhagyja a pályázati felhívások közzétételét a
munkatervvel összhangban;
(d)                   
rangsorolja az ajánlatokat a kiválasztási és
odaítélési kritériumok alapján, figyelembe véve azt is, hogy azok mennyiben
járulnak hozzá a felhívás céljainak eléréséhez és a nemzeti prioritások
szinergiájának megvalósításához;
(e)                   
dönt a közfinanszírozási forrásoknak a kiválasztott
ajánlatokhoz való hozzárendeléséről a rendelkezésre álló költségvetési keretek
között, figyelembe véve a 18. cikk (5) bekezdése szerint végrehajtott
ellenőrzéseket. Ez a döntés minden további értékelési vagy kiválasztási
folyamat nélkül kötelező az ECSEL tagállamokra nézve.
13
- A magántagok testületének összetétele
A magántagok testületét az ECSEL közös
vállalkozás magántagjainak a képviselői alkotják.
Minden egyes magántag kinevezi képviselőit és
egy küldöttségvezetőt, aki szavazati joggal rendelkezik a magántagok
testületében.
14 - A magántagok testületének működése
1.           A magántagok testülete évente
legalább két ülést tart.
2.           A magántagok testülete
szükség esetén munkacsoportokat hozhat létre egy vagy több tag átfogó
koordinálása mellett.
3.           A magántagok testülete
elnököt választ.
4.           A magántagok testülete saját
eljárási szabályzatot fogad el.
15 - A magántagok testületének feladatai
A magántagok testülete:
(a)                   
összeállítja és rendszeresen frissíti a 21. cikk
(1) bekezdésében említett többéves stratégiai kutatási és innovációs menetrend
tervezetét az ECSEL közös vállalkozás 2. cikkben megfogalmazott céljainak a
megvalósítására;
(b)                   
évente elkészíti a következő év kutatási és
innovációs tevékenységi tervének tervezetét, amely a 21. cikk (2) bekezdésében
említett pályázati felhívások alapját képezi;
(c)                   
benyújtja az ügyvezető igazgatónak a többéves
stratégiai kutatási és innovációs menetrend és az éves kutatási és innovációs
tevékenységi terv tervezetét az irányító testület által megállapított határidőn
belül;
(d)                   
megszervezi az érdekelt felek tanácsadói fórumát,
amely nyitva áll minden, az elektronikai alkatrészek és rendszerek területén
tevékenykedő magán- és a közszférabeli érdekelt fél előtt, és amelynek célja,
hogy tájékoztassa ezeket a feleket és visszajelzéseket gyűjtsön tőlük a
többéves stratégiai kutatási és innovációs menetrend és az éves kutatási és
innovációs tevékenységi terv adott évi tervezetével kapcsolatban.
16 - Finanszírozási források
1.           Az ECSEL közös vállalkozást
tagjai közösen finanszírozzák részletfizetéssel teljesített pénzügyi
hozzájárulásokból, valamint az ECSEL közös vállalkozás által vissza nem
térített, a magántagok vagy a magántagok részét alkotó jogalanyok által a
közvetett cselekvések végrehajtásával kapcsolatos költségekből álló
természetbeni hozzájárulásokból.
2.           Az ECSEL közös vállalkozás
igazgatási költségei nem haladhatják meg a 39 420 000 eurót, és
azokat az uniós hozzájárulás esetében 15 255 000 euró összegig a 3.
cikk (1) bekezdésében, a magántagok hozzájárulásai esetében
19 710 000 euró összegig a 4. cikk (2) bekezdésében, illetve a
72/2008 és 74/2008 rendeletek tekintetében a 19. cikk (2) bekezdésében említett
pénzügyi hozzájárulásokból kell fedezni. Ha az igazgatási költségekre
fordítandó hozzájárulások egy része nem kerül felhasználásra, az az ECSEL közös
vállalkozás üzemeltetési költségeinek fedezésére is fordítható.
3.           Az ECSEL közös vállalkozás
üzemeltetési költségeit az alábbiakból kell fedezni:
(a)         
uniós pénzügyi hozzájárulás;
(b)         
az ECSEL tagállamok pénzügyi hozzájárulásai;
(c)         
a magántagoknál vagy a magántagok részét alkotó
jogalanyoknál a közvetett cselekvések végrehajtásával kapcsolatban felmerült,
az ECSEL közös vállalkozás általi, az ECSEL-tagállamok általi és bármilyen
egyéb uniós hozzájárulással csökkentett költségekből álló természetbeni
hozzájárulások.
4.           Az ECSEL közös vállalkozás
költségvetésének erőforrásai a következő hozzájárulásokból állnak:
(d)         
a tagok pénzügyi hozzájárulásai az igazgatási
költségekhez;
(e)         
a tagok pénzügyi hozzájárulásai az üzemeltetési
költségekhez, beleértve az ECSEL tagállamok közül azokat, amelyek a 17. cikk
(1) bekezdése alapján bízzák meg az ECSEL közös vállalkozást;
(f)           
az ECSEL közös vállalkozás által generált
bevételek;
(g)         
bármely más pénzügyi hozzájárulás, erőforrás és
bevétel.
Az ECSEL közös vállalkozás részére befizetett
hozzájárulások kamathozama bevételnek tekintendő.
5.           Amennyiben az ECSEL közös
vállalkozás bármely tagja a megállapodás szerinti pénzügyi hozzájárulását nem
teljesíti, az ügyvezető igazgató erről írásban értesíti a tagot, és ésszerű
határidőt állapít meg a mulasztás pótlására. Amennyiben a mulasztás pótlására a
megadott határidőn belül nem kerül sor, az ügyvezető igazgató összehívja az
irányító testületet annak eldöntésére, hogy a mulasztást elkövető tag tagságát
megszüntetik-e vagy hoznak-e más intézkedést, amíg a kötelezettségek
teljesítése meg nem történik.
6.           Az ECSEL közös vállalkozás
minden erőforrásának és tevékenységének célja a 2. cikkben megfogalmazott célok
elérése.
7.           Az ECSEL közös vállalkozás
minden általa képzett vagy számára az e rendelet 2. cikkében megfogalmazott
célok eléréséhez átadott eszköz tulajdonosa.
8.           Az ECSEL közös vállalkozás
végelszámolásának a 26. cikkben tárgyalt esetét kivéve, a kiadások feletti
többletbevételek nem kerülnek kifizetésre az ECSEL közös vállalkozás tagjai
részére.
17 - Az ECSEL tagállamok hozzájárulásai
1.           Az ECSEL tagállamok
megbízhatják az ECSEL közös vállalkozást a közvetett cselekvésekben részt vevő
feleknek nyújtott hozzájárulásaik bonyolításával az ECSEL közös vállalkozás és
a résztvevők közötti támogatási megállapodások alapján. Ugyancsak megbízhatják
az ECSEL közös vállalkozást hozzájárulásaiknak a résztvevők számára való
kifizetésével, illetve az ECSEL közös vállalkozás által végrehajtott
ellenőrzések alapján maguk is teljesíthetik a kifizetéseket.
2.           Amennyiben egy ECSEL tagállam
nem bízza meg az ECSEL közös vállalkozást az első bekezdésben említett
feladatokkal, minden szükséges lépést meg kell tennie azért, hogy az ECSEL
közös vállalkozás támogatási megállapodásaihoz hasonló időkeretek között saját
támogatási megállapodásokat hozzon létre oly módon, hogy azok teljes körűen
teljesítsék a költségek elszámolhatóságára vonatkozó, a(z) .../EU rendeletben
[a Horizont 2020 részvételi és terjesztési szabályai] lefektetett feltételeket.
A költségek elszámolhatóságának az ECSEL közös vállalkozás által végrehajtott,
a 18. cikk (7) bekezdésében említett ellenőrzését az ECSEL tagállam
felhasználhatja saját fizetési folyamatának részeként.
3.           Az ECSEL tagállamok és az
ECSEL közös vállalkozás közötti együttműködéssel kapcsolatos feltételeket az
ECSEL tagállamok által e célra kijelölt felek és az ECSEL közös vállalkozás
között kötendő igazgatási megállapodás szabályozza.
4.           Amennyiben az ECSEL
tagállamok az első bekezdés szerint megbízzák az ECSEL közös vállalkozást, a
(3) bekezdésben említett igazgatási megállapodásokat az ECSEL tagállamok által
e célra kijelölt felek és az ECSEL közös vállalkozás közötti éves szintű
megállapodásokkal kell kiegészíteni, amelyek rögzítik az ECSEL tagállamok által
az ECSEL közös vállalkozás részére nyújtandó pénzügyi hozzájárulás feltételeit.
5.           Az ECSEL közös vállalkozásban
tagsággal nem rendelkező tagállamok, társult országok és harmadik országok is
köthetnek hasonló megállapodásokat az ECSEL közös vállalkozással.
18 - A közvetett cselekvések finanszírozása
1.           Az ECSEL közös vállalkozás
nyílt versenypályázati felhívásokkal, valamint közfinanszírozási forrásoknak a
rendelkezésre álló költségvetési keretek közötti felosztásával támogatja a
közvetett cselekvéseket. A kezdeményezés keretében közpénzekből juttatott
támogatás nem sérti az állami támogatásokra vonatkozó eljárási és anyagi
szabályokat.
2.           A hatóságok általi pénzügyi
hozzájárulás a 16. cikk (3) bekezdésének a) és 16. cikk (3) bekezdésének b)
pontja szerint alakul, és az az elszámolható költségeknek a közvetett
cselekvések résztvevői számára történő visszatérítéseként kerül kiutalásra. Egy
adott cselekvés teljes közfinanszírozási hozzájárulása nem haladhatja meg a(z)
.../EU rendeletben [a Horizont 2020 részvételi és terjesztési szabályai]
megállapított határértéket.
3.           Az Unió általi finanszírozásra
vonatkozó támogathatósági kritériumokat a(z) .../EU rendelet [a Horizont 2020
részvételi és terjesztési szabályai] határozza meg.
Az ECSEL-tagállamok általi finanszírozásra
vonatkozó egyedi támogathatósági kritériumokat a megfelelő nemzeti
finanszírozási hatóságok állapíthatják meg, és ezeket a munkatervbe kell
foglalni.
4.           A hatóságok közlik az
ügyvezető igazgatóval, hogy milyen, a munkatervbe foglalandó pénzügyi
kötelezettségvállalásokat tettek az ECSEL közös vállalkozás által meghirdetendő
egyes pályázati felhívásokra vonatkozóan, adott esetben a 17. cikk (1)
bekezdésének megfelelően kellő időben az ECSEL közös vállalkozás
költségvetés-tervezetének elkészítéséhez, figyelembe véve azt, hogy a
munkatervben szereplő érintett kutatási és innovációs tevékenységek mire
terjednek ki.
5.           Az ügyvezető igazgató
ellenőrzi az uniós finanszírozásra pályázók alkalmasságát, az ECSEL tagállamok
pedig ellenőrzik az ő pályázóik alkalmasságát bármely előre meghatározott
nemzeti finanszírozási feltétel alapján, és az ellenőrzés eredményét közlik az
ügyvezető igazgatóval.
6.           Az (5) bekezdésben említett
ellenőrzések alapján az ügyvezető igazgató összeállítja a finanszírozásra
kiválasztott közvetett cselekvések javasolt listáját, és arról tájékoztatja a
hatóságok testületét, amely a 12. cikk e) pontja alapján dönt a maximálisan
nyújtható közfinanszírozási forrásról, és megbízza az ügyvezető igazgatót a
megfelelő résztvevőkkel kötendő megállapodások tető alá hozásával.
7.           Az ECSEL közös vállalkozás
meghozza a szükséges intézkedéseket, beleértve a költségek elszámolhatóságának
ellenőrzését is, a közfinanszírozási forrásoknak az adott résztvevők részére
való kiutalása érdekében a 17. cikk (3) és (4) bekezdésében említett feltételek
szerint.
8.           Az ECSEL tagállamok nem
írhatnak elő az ECSEL közös vállalkozás által megkövetelteken kívüli nyomon
követési és jelentéstételi eljárásokat.
19 - Pénzügyi kötelezettségvállalások
Az ECSEL közös vállalkozás pénzügyi
kötelezettségvállalásai nem haladhatják meg a rendelkezésre álló vagy a
költségvetése részére a tagjai által lekötött pénzügyi források összegét.
20 - Pénzügyi év
A pénzügyi év január 1-től december 31-ig
tart.
21 - Operatív és pénzügyi tervezés
1.           A többéves stratégiai terv
egy, a magántagok által készített többéves stratégiai kutatási és innovációs
menetrend és a hatóságok által összeállított többéves pénzügyi terv formájában
meghatározza az ECSEL közös vállalkozás 2. cikkben megfogalmazott céljainak
eléréséhez alkalmazandó stratégiát és terveket. Azonosítja az elektronikai
alkatrészekkel és rendszerekkel kapcsolatos legfontosabb kompetenciák
kialakításához és elsajátításához szükséges kutatási és innovációs
prioritásokat a különböző alkalmazási területeken az európai versenyképesség
javítása, valamint az új piacok és társadalmi alkalmazások létrehozása
érdekében. Rendszeresen felül kell vizsgálni, az európai ágazati igények
alakulásával összhangban.
2.           Az ügyvezető igazgató
elfogadásra benyújtja az irányító testülethez az éves vagy többéves munkaterv
tervezetét, amely tartalmazza a kutatási és innovációs tevékenységi tervet, az
igazgatási tevékenységeket és a megfelelő költségbecsléseket.
3.           A munkatervet a végrehajtása
előtti év végéig kell elfogadni. A munkatervet nyilvánosságra kell hozni.
4.           Az ügyvezető igazgató
elkészíti a következő év éves költségvetés-tervezetét, és azt elfogadásra
benyújtja az irányító testülethez.
5.           Egy adott év éves
költségvetését az irányító testület az előző év végéig fogadja el.
6.           Az éves költségvetést
módosítani kell annak érdekében, hogy az tükrözze az uniós költségvetésben
meghatározott uniós hozzájárulás összegét.
22 - Operatív és pénzügyi jelentéstétel
1.           Az ügyvezető igazgató évente
jelentést készít az irányító testület részére kötelezettségeinek az ECSEL közös
vállalkozás pénzügyi szabályai szerinti teljesítéséről.
Minden év február 15-ig az ügyvezető igazgató
jóváhagyásra benyújtja az irányító testület részére éves tevékenységi
jelentését az ECSEL közös vállalkozás előző naptári évben elért eredményeiről,
különösen a szóban forgó év munkaterve vonatkozásában. A jelentésnek egyebek
mellett a következőkre vonatkozó információkat kell tartalmaznia:
(a)         
végrehajtott kutatási, innovációs és egyéb
intézkedések, valamint a kapcsolódó kiadások;
(b)         
benyújtott ajánlatok, többek között a résztvevők
típusai (beleértve a kkv-kat is) és országok szerinti bontásban;
(c)         
finanszírozásra kiválasztott ajánlatok a résztvevők
típusai (beleértve a kkv-kat is) és országok szerinti bontásban, megjelölve az
ECSEL közös vállalkozás és az ECSEL tagállamok által az egyes résztvevőknek és az
egyes közvetett cselekvésekre juttatott hozzájárulásokat.
2.           Az éves tevékenységi
jelentést az irányító testület általi elfogadás után nyilvánosságra kell hozni.
3.           Az ECSEL közös vállalkozás
köteles évente jelentést készíteni a Bizottság számára a 966/2012/EU, Euratom
rendelet 60. cikkének (5) bekezdése szerint.
4.           Az ECSEL közös vállalkozás
beszámolóit független könyvvizsgálati szervnek kell ellenőriznie a 966/2012/EU,
Euratom rendelet 60. cikke (5) bekezdésének megfelelően.
Az ECSEL közös vállalkozás beszámolóit a
Számvevőszék nem vizsgálja.
23 - Belső ellenőrzési funkció
Az ECSEL közös vállalkozás egyetlen belső
ellenőrzési funkcióval rendelkezik, amely tanácsokkal látja el a közös
vállalkozást a kockázatok kezelésével kapcsolatban oly módon, hogy független
szakvéleményeket ad ki az irányítási és ellenőrzési rendszerek minőségéről,
valamint ajánlásokat fogalmaz meg a műveletek végrehajtási körülményeinek
javítása és a hatékony és eredményes pénzgazdálkodás előmozdítása céljából. A
belső ellenőrzési funkció gyakorlása a vonatkozó nemzetközi standardok és az
ECSEL közös vállalkozás pénzügyi szabályai szerint történik.
24 - A tagok felelőssége és biztosítás
1.           Az ECSEL közös vállalkozás
tagjainak pénzügyi felelősségvállalása az ECSEL közös vállalkozás adósságait
illetően az általuk már megfizetett hozzájárulásra korlátozódik.
2.           Az ECSEL közös vállalkozásnak
megfelelő biztosítást kell kötnie és fenntartania.
25 - Összeférhetetlenség
1.           Az ECSEL közös vállalkozás,
annak testületei és személyzete tevékenységeik végrehajtása során kerülnek
minden összeférhetetlenséget.
2.           Az ECSEL közös vállalkozás
irányító testülete szabályokat fogadhat el a tagjait, testületeit és
személyzetét érintő összeférhetetlenségek megelőzésével és kezelésével
kapcsolatban. Ezekben a szabályokban gondoskodni kell az összeférhetetlenség
elkerüléséről az ECSEL közös vállalkozás azon képviselői vonatkozásában, akik
az irányító testületben vagy a hatóságok testületében látnak el feladatokat.
26 - Végelszámolás
1.           Az 1. cikkben meghatározott
időszak végén az ECSEL közös vállalkozás végelszámolással megszűnik.
2.           A végelszámolási eljárást
automatikusan megindítják, ha a Bizottság vagy az összes magántag megszünteti
az ECSEL közös vállalkozásban betöltött tagságát.
3.           Az ECSEL közös vállalkozás
végelszámolási eljárásának lefolytatása céljából az irányító testület egy vagy
több végelszámolót nevez ki, akiknek be kell tartaniuk az irányító testület
határozatait.
4.           Amikor az ECSEL közös
vállalkozás végelszámolása megtörténik, eszközeit az FCH közös vállalkozás
kötelezettségeinek rendezésére és a végelszámolással kapcsolatos költségek
fedezésére kell fordítani. Az esetleges többletet a végelszámolás időpontjában
meglévő tagok között kell felosztani az ECSEL közös vállalkozáshoz való
pénzügyi hozzájárulásuk arányában. Az Uniónak juttatott többlet az Unió
költségvetésébe kerül vissza.
5.           Az ECSEL közös vállalkozás
által kötött megállapodások, az általa hozott határozatok, valamint az ECSEL
közös vállalkozás élettartamát meghaladó érvényességi idejű beszerzési
szerződések megfelelő bonyolításának biztosításáról eseti eljárás keretében
kell gondoskodni.
PÉNZÜGYI KIMUTATÁS
1.           A JAVASLAT/KEZDEMÉNYEZÉS FŐBB ADATAI
              1.1     A javaslat/kezdeményezés címe
              1.2     A
tevékenységalapú irányítás/tevékenységalapú költségvetés-tervezés keretébe
tartozó érintett szakpolitikai terület(ek)
              1.3     A
javaslat/kezdeményezés típusa
              1.4     Célkitűzés(ek)
              1.5     A
javaslat/kezdeményezés indoklása
              1.6     Az
intézkedés és a pénzügyi hatás időtartama
              1.7     Tervezett
irányítási módszer(ek)
2.           IRÁNYÍTÁSI INTÉZKEDÉSEK
              2.1     A
nyomon követésre és a jelentéstételre vonatkozó rendelkezések
              2.2     Igazgatási
és kontrollrendszer
              2.3     A
csalások és a szabálytalanságok megelőzésre vonatkozó intézkedések
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA
              3.1     A
kiadások a többéves pénzügyi keret mely fejezetét/fejezeteit és a költségvetés
mely kiadási tételét/tételeit érintik?
              3.2     A
kiadásokra gyakorolt becsült hatás
              3.2.1. A kiadásokra
gyakorolt becsült hatás összegzése
              3.2.2. Az operatív
előirányzatokra gyakorolt becsült hatás
              3.2.3. Az igazgatási
előirányzatokra gyakorolt becsült hatás
              3.2.4. A jelenlegi többéves
pénzügyi kerettel való összeegyeztethetőség
              3.2.5. Harmadik felek
részvétele a finanszírozásban
              3.3     A bevételre gyakorolt becsült
pénzügyi hatás
PÉNZÜGYI
KIMUTATÁS
1.           A JAVASLAT/KEZDEMÉNYEZÉS FŐBB ADATAI
1.1.        A javaslat/kezdeményezés címe
Az
ECSEL közös vállalkozásról szóló tanácsi rendelet
1.2.        A tevékenységalapú
irányítás/tevékenységalapú költségvetés-tervezés keretébe tartozó érintett szakpolitikai
terület(ek)[32]
Szakpolitikai
terület: Horizont 2020 kutatási és innovációs keretprogram (2014–2020)
Tevékenység:
Horizont 2020: kommunikációs hálózatokkal, tartalmakkal és technológiákkal
kapcsolatos kutatás és innováció
1.3.        A javaslat/kezdeményezés
típusa
¨ A javaslat/kezdeményezés új fellépésre irányul
¨ A javaslat/kezdeményezés kísérleti projektet/előkészítő fellépést
követő új fellépésre irányul[33]
¨ A javaslat/kezdeményezés jelenlegi intézkedés meghosszabbítására
irányul
þ A javaslat/kezdeményezés új intézkedésnek megfelelően módosított
intézkedésre irányul
1.4.        Célkitűzés(ek)
1.4.1.     A javaslat/kezdeményezés által
érintett többéves bizottsági stratégiai célkitűzések
EU
2020 növekedési stratégia – a kutatásba és innovációba irányuló, az EU GDP-jének
3%-át elérő befektetésekkel kapcsolatos célkitűzés elérésének támogatása
Innovatív
Unió – az Unió finanszírozási eszközeinek az Innovatív Unió prioritásaira való
összpontosítása
Európai
digitális menetrend – az V. pillér (kutatás és innováció az ikt területén)
megvalósításának elősegítése, 50. (magánberuházások hatékonyabb igénybevétele
az ikt területén zajló kutatásokhoz és innovációhoz) és 51. (az erőforrások
koordinálásának és egyesítésének erősítése) intézkedés
1.4.2.     Meghatározott célkitűzés(ek)
és a TAI/TKT keretébe tartozó érintett tevékenység(ek)
Meghatározott célkitűzés sz.:
1.
Vezető szerep az alap- és ipari technológiák területén
A TAI/TKT keretébe tartozó érintett tevékenység(ek)
Vezető
szerep az információs és kommunikációs technológiában
1.4.3.     Várható eredmény(ek) és
hatás(ok)
Gazdasági
hatás:
•        Versenyképesség
– beruházások növelése és összpontosítása közösségi és magánforrások
igénybevételével, együttműködés az innovációs és értékláncok mentén, hídszerep
betöltése a technológia és az innováció között.
•        Kutatás
és innováció – ágazati és nemzeti prioritások közötti szinergia, kiválóság, az
erőfeszítésekben jelentkező párhuzamosságok és a szétaprózottság csökkentése.
•        Érdekelt
felek – értékláncok széles skálájának egyesítése: ágazat – technológiaszolgáltatók
és -felhasználók, beleértve a kkv-kat, kutatási és ismeretterjesztő
szervezeteket, az Uniót, a tagállamokat és a régiókat.
Társadalmi
hatás:
•        Foglalkoztatás
– magasan kvalifikált és műszaki jellegű munkahelyek teremtése, növekedés előmozdítása
számos gazdasági ágazatban az innováció és a termelékenység területén;
•        Társadalmi
kihívások kezelése az európai polgárok számára fontos, a társadalmi hajtóerők
szempontjából nélkülözhetetlen területeken (pl. közlekedés, egészségügy,
energia).
Környezeti
hatás:
•        Energiafogyasztás
csökkentése
•        Anyagi
erőforrások felhasználásának felügyelete
1.4.4.     Az eredmények és hatások
mutatói
A
Horizont 2020 kutatási és innovációs keretprogram „Vezető szerep az alap- és
ipari technológiák területén” meghatározott célkitűzése kapcsán megállapított
eredmény- és hatásmutatókat folyamatosan ellenőrizni kell és azokról évente
jelentést kell készíteni a Bizottság számára.
Ezen
túlmenően a következő specifikus mutatók kerülnek alkalmazásra az ECSEL közös
vállalkozás célkitűzéseinek megvalósításában elért eredmények mérésére:
 Célkitűzések || Mutató || Mérőszámok (a 2014–2024 közötti időszakban) 
 Kiemelkedő multidiszciplináris kutatási tevékenységek szervezése és végzése || Innovatív és a legfejlettebb technológiát képviselő projektek || Ø    Eredmények minősége, pl. a szakmai publikációk száma alapján Ø    Innovatív kutatás és innováció, legalább 2 szabadalom minden 10 millió eurós finanszírozási forrásra Ø    Áttörést jelentő technológiák száma és hatása 
 Stratégiák összehangolása || Stratégiai kutatási és innovációs menetrend prioritásokkal || Ø    A közös vállalkozás tagjainak kötelezettségvállalása Ø    A stratégiai kutatási és innovációs menetrend összpontosítása a rendelkezésre álló költségvetéssel arányosan 
 Erőforrások mobilizálása és egyesítése || Költségvetés végrehajtása || Ø    A közös vállalkozás tagjainak pénzügyi kötelezettségvállalásai Ø    Hozzájárulás a 3%-os kutatási és innovációs célkitűzéshez 
 Az Unión belüli gyártás fenntartása és növelése || Munkahelyteremtés az elektronikai ágazatokban Európai gyártó létesítmények számának növelése || Ø    Közvetlen és indukált európai munkahelyek száma – hozzájárulás a 250 000 indukált munkahely létrehozásához Ø    A legfejlettebb technológiát képviselő európai üzemek száma technológiai csomópont és szeletméret alapján 
 Vezető szerep a berendezések és az anyagok területén || Stratégiai együttműködés a berendezések és anyagok területén || Ø    Európai berendezés- és anyagbeszállítók rangsorolása és piaci részesedése/volumene 
 Magas technológiai készültségi szintek támogatása || Projektek léptéke és hatása || Ø    Európai új/továbbfejlesztett kísérleti gyártósorok száma – évente legalább 3 Ø    Integrált megoldásokra irányuló demonstrációs projektek száma – évente legalább 3 Ø    A kísérleti gyártósorokat/demonstrációs projekteket nem közvetlenül megvalósító szereplők általi hozzáférés és használat 
 Elektronikai alkatrészek rendelkezésre állása || Az új technológiák európai alkalmazási ágazatok általi átvétele || Ø    Új megoldások európai piaci részesedése/volumene 
 Vezető szerep a rendszerfejlesztés területén || Stratégiai együttműködés a beágyazott és intelligens rendszerek területén || Ø    Elektronikai rendszerek beszállítóinak rangsorolása és piaci részesedése/volumene 
Az
ECSEL közös vállalkozás teljesítményének mérése az alábbi specifikus mutatók
alapján történik:
 Célkitűzések || Mutató || Mérőszámok (a 2014–2024 közötti időszakban) 
 Stratégiai kutatási és innovációs menetrend kidolgozása || Stratégiai kutatási és innovációs menetrend || Ø    A stratégiai kutatási és innovációs menetrend főbb szereplők általi elfogadása Ø    Az érdekelt felek által érzékelt egyértelműség és fókusz 
 A program hatékony végrehajtása || A közös vállalkozás műveletei || Ø    Támogatásnyújtási idő (a felhívás lezárásától a támogatási megállapodás aláírásáig) < 270 nap Ø    Kifizetési idő < 90 nap Ø    Terjesztési tevékenységek Ø    Projekteredmények 
 Az eredmények kiaknázására és a kkv-k növekedésének elősegítésére szolgáló szinergiák || A projekt eredményeinek ágazati átvétele || Ø    Spin-off vállalkozások száma Ø    Kkv-k bővülése forgalom és foglalkoztatás tekintetében 
 Az erős európai dimenzióval rendelkező projektekben való részvétel megkönnyítése || Egyszerűsített részvételi szabályok || Ø    Ágazatok és kkv-k részvételi aránya – az utóbbiak esetében ≥ 30% Ø    Igazgatási terhek csökkentése 
 Tervezési és gyártási infrastruktúrához való hozzáférés || A legfejlettebb infrastruktúrák rendelkezésre állása és az azokhoz való hozzáférés || Ø    A kkv-k általi hozzáférés és alkalmazás, beleértve a rendszerintegrátorokat is 
 Érdekelt felek együttműködése és koordinálása || Partnerségek || Ø    Konzorciumok alapítása – stratégiai szövetségek létrejötte 
 Emberi képességek folyamatos biztosítása || Európában rendelkezésre álló szakértelem || Ø    Tantervek/tanfolyamok rendelkezésre állása és a szakmai képzések hathatós igénybevétele az ágazati igényeknek megfelelően 
1.5.        A javaslat/kezdeményezés
indoklása
1.5.1.     Rövid vagy hosszú távon
teljesítendő követelmény(ek)
Európa
két fő kihívással néz szembe az elektronikai alkatrészek és rendszerek
területén:
•        Az
értéklánc kulcsfontosságú elemeinek – nevezetesen: „alkatrészek és rendszerek
tervezése”, „alkatrészek gyártása” és „elektronikai alkatrészek végtermékekbe
való beépítése” – ellenőrzése iránti igény. Az elektronikai értéklánc nem ér
véget az elektronikai gyártás szintjén, hanem a teljes felhasználói ágazatot
felöleli az autógyártástól a repülőgépiparon keresztül egészen a webes szolgáltatásokig.
Valamennyi eleme létfontosságú az európai elektronikai értékteremtés
fenntarthatóságának biztosításához. Különösen fontos, hogy ha Európa elveszíti
elektronikai gyártási kapacitását, akkor nemcsak a kapcsolódó beszállítói
láncok és tervezési tevékenységek kerülnek ki Európából, hanem súlyosan sérül
az elektronikára épülő teljes gazdasági struktúra versenyképessége is.
•        A
másik kihívás az európai innovációs lánc hatékonyságának javításával
kapcsolatos, ahogy arra a kulcsfontosságú alaptechnológiai jelentés is
rávilágított, amely az alapismeretek kifejlesztése és későbbi, piacképes
termékekben való kereskedelmi hasznosítása között tátongó szakadékot
„halálvölgyként” jellemezte. Ezért markánsabbá kell tenni az innovációt és az
ipari termelést célzó intézkedéseket, hogy a vállalkozások és a polgárok
élvezhessék a vezető technológiák előnyeit.
Az
értéklánc ellenőrzésének biztosításához és az innovációs rendszer
fejlesztéséhez Európának az alábbi nehézségeket kell leküzdenie:
•        erős
globális verseny és változó üzleti modellek;
•        csökkenő
piaci részesedések;
•        magas
kutatási és innovációs költségek és szétaprózott európai környezet; és
•        gyors
ütemű innováció.
1.5.2.     Az uniós részvételből adódó
többletérték
Az
ipar és a tudományos körök európai szintű együttműködésén alapuló kutatáshoz és
innovációhoz nyújtott pénzügyi támogatásokra van szükség az alábbiak érdekében:
•        Az
európai állami kutatócsoportok elektronikai vezető szerepének fenntartása,
valamint a technológiai vezető szerep gyors és széles körű kiaknázása szerte
Európában.
•        A
kockázatvállalás költségeinek megosztása az elektronikai alkatrészek és
rendszerek ágazatával a technológia és annak széles körű felhasználásának
tökéletesítése során, az egész gazdaságban jelentkező, növekedést és munkahelyteremtést
hozó átgyűrűző hatások, valamint az előttünk álló társadalmi kihívások
kezelésével kapcsolatos hatások révén.
•        Erők
egyesítése. A tagállamoknak saját prioritásaik vannak iparuk támogatása
tekintetében, ám az adott ágazathoz nyújtandó támogatás mértéke meghaladja
egyéni lehetőségeiket. A szétaprózottság párhuzamosságokhoz vezet a kutatási és
innovációs erőfeszítések terén. Ezenkívül Európában mindössze néhány olyan
világszínvonalú klaszter működik, amely jelentős ipari tevékenységet fejt ki az
elektronikai alkatrészek és rendszerek, illetve a beágyazott rendszerek
területén. Ezért az uniós szereplőknek egyesíteniük kell erőiket. Az
együttműködő felhasználó vállalatokra és technológiaszolgáltatókra épülő
eredményesebb közös munka mindkét oldalon felgyorsítja a termékinnovációt
azáltal, hogy összehangoltabbá teszi az üzleti célokat, miközben a kutatási
projektekkel foglalkozó klaszterek a tudományos körök és a nagy
eredetiberendezés-gyártók együttműködése révén regionális támogató hálózatot
biztosítanak a kkv-k számára.
•        Az
elektronikai alkatrészek területén meglévő európai klaszterek megerősítése és
az új klaszterek létrehozásának aktív támogatása annak érdekében, hogy
Európában is a világ többi részéhez hasonló feltételek legyenek érvényben. Az erőforrások
egyesítése és a szereplők közös fellépése, valamint az iparág megerősítéséhez
szükséges hatókör és eszközök biztosítása érdekében európai szintű intézkedések
szükségesek. A támogatásnak fenntartható és alkalmas megoldást kell nyújtania
Európa számára a nemzetközi versenyben való helytálláshoz. Ez az intézkedés
segít mindazon meglévő és jövőbeli platformok megosztásában, amelyek az ágazati
szereplők, többek között a kkv-k és a végfelhasználók környezetének
jobbítására, illetve nemzetközi versenyképességük javítására szolgálnak.
•        Az
európai kutatás és innováció szervezése és összehangolása annak biztosítására,
hogy a jövőben gyártási bázis jöjjön létre Európában, valamint hogy az európai
szereplők, beleértve a felhasználókat is, hozzáférjenek a legújabb technológiai
fejlesztésekhez és infrastruktúrákhoz. E cél érdekében kulcsfontosságú a
közfinanszírozási források hatékony felhasználása európai és nemzeti szinten.
1.5.3.     Hasonló korábbi tapasztalatok
tanulsága
A
jelenlegi ENIAC és ARTEMIS közös vállalkozások kiváló lehetőséget kínáltak az
európai méretű együttműködésre, a kritikus tömeg létrehozására és a beruházások
kiaknázására. Első időközi értékelésük erősen ajánlotta egy hasonló
kezdeményezésnek a Horizont 2020 keretén belüli megvalósítását, tekintettel
arra, hogy valószínűleg nincs olyan szervezet vagy tagállam, amely önmagában
képes lenne megbirkózni az ágazat valamennyi kihívásával. Ezért az európai
szintű összehangolt intézkedések tekintendők követendő módszernek.
A
közös vállalkozások bizonyították, hogy sikerrel töltik be a becsületes
közvetítő szerepét és működnek katalizátorként a magánszféra kiemelkedő
szereplőinek a részvételét fokozó ambiciózus projektekben, olyan keretrendszert
biztosítva, amelyben a nemzeti és európai hatóságok stratégiailag jelentős
programokat tudnak támogatni. Erre a képességre meggyőző bizonyítékot
szolgáltatott az ENIAC közös vállalkozás sikere a nanoelektronikát érintő
kulcsfontosságú alaptechnológiai ajánlások végrehajtásának beindításában,
valamint az első nagyszabású innovációs kísérleti projektek ARTEMIS közös
vállalkozás általi elindítása a 2012. évi pályázati felhívások keretében.
A
két közös vállalkozás háromoldalú konstrukciója tekintetében az egyik jelentős
kihívást az jelenti, hogy össze kell hangolni a tartalmakat és az eljárásokat a
részt vevő tagállamok elvárásaival és folyamataival. A pályázati felhívásokat
oly módon teszik lehetővé, hogy előzetesen lekötik pénzügyi hozzájárulásaikat
és meghatározzák nemzeti alkalmassági feltételeiket és finanszírozási
arányaikat.
A
jelenlegi modellel szerzett tapasztalatok alapján elmondható, hogy az alkalmas
volt a célok elérésére, igaz, a vártnál meredekebb tanulási görbe mellett,
amelyet a bizalom és az életképes működési mód felépítéséhez szükséges
hosszadalmas folyamat okozott.
A
fent említett sikerek mellett a jelenlegi felépítés bizonyos kritikai
megjegyzésekre is okot ad:
•        Nincs
meg a kellő szinkron a különféle nemzeti eljárások között (a szerződéskötések
és a kifizetések terén sem), ami késlelteti a projektek megvalósítását.
•        A
résztvevők azon kötelezettsége, hogy két támogatási megállapodást kell kötniük
(közös vállalkozási + nemzeti), adminisztratív terhet jelent.
•        Az
eltérő nemzeti szabályok hatással vannak a konzorciumok felépítésének módjára.
•        A
nemzeti kötelezettségvállalásokat a pályázati felhívások eredményének
ismeretében sok esetben módosítják; felfelé és lefelé irányuló változtatásokra
egyaránt sor kerül.
•        Az
uniós és nemzeti kötelezettségvállalások egymástól való merev függősége (TÁ/EU
1.8) gátolta a költségvetés végrehajtását, ha a nemzeti részvétel alacsony
volt, illetve ha a nemzeti finanszírozási arányok eltértek az eredetileg várt
1/3 (közös vállalkozás) - 2/3 (nemzeti) aránytól, mint például a kísérleti
gyártósorok esetében.
•        A
decentralizált ügynökségekre vonatkozó költségvetési keretrendelet
követelményei jelentős nyomás alá helyezik a közös vállalkozás korlátozott
erőforrásait.
Mindezek
a nehézségek nem hátráltatták a folyamatokat, de állandó erőfeszítéseket
követeltek meg valamennyi féltől a rendszer működtetéséhez. Bármely jövőbeli
kezdeményezést nagyban segíthet az, ha egy olyan egyszerűbb működési modellt
alkalmaz, amely a Horizont 2020 általános céljaival is összhangban van.
1.5.4.     Egyéb pénzügyi eszközökkel
való összeegyeztethetőség és lehetséges szinergia
A
kezdeményezés célja, hogy szinergiákat teremtsen a különféle kiegészítő
finanszírozási mechanizmusokkal, beleértve az Európai Bizottság intelligens
specializációs szakpolitikáját is, amelynek célja a meglévő és új tudományos és
technológiai klaszterek támogatása az Európai Unió régióiban.
A
kezdeményezés hatóköre kiegészíti a Horizont 2020 „ipari vezető szerep”
prioritása keretében tervezett tevékenységeket is magas szintű, hosszabb távú
kutatások támogatása esetén.
1.6.        Az intézkedés időtartama és
pénzügyi hatása
þ Korlátozott időtartamra vonatkozó javaslat/kezdeményezés
–     
þ  A javaslat/kezdeményezés a 2014.01.01. és 2024.12.31. közötti
időtartamra vonatkozik
–     
þ  2014-től 2020-ig a kötelezettségvállalási előirányzatokra, 2014-től
2024-ig a kifizetési előirányzatokra gyakorolt pénzügyi hatás
¨ Határozatlan időtartamra vonatkozó javaslat/kezdeményezés
–     
Beindítási időszak: YYYY-től YYYY-ig,
–     
azt követően: rendes ütem.
1.7.        Tervezett irányítási
módszer(ek)
A 2014. évi költségvetésből
¨ Közvetlen irányítás a Bizottság által a következőkön keresztül:
–     
¨  végrehajtó ügynökségek
–     
¨ Megosztott irányítás a tagállamokkal:
–     
þ Közvetett irányítás a költségvetés-végrehajtási feladatok következőkre történő
átruházásával:
–     
     ¨         nemzetközi szervezetek és ügynökségeik (kérjük megadni);
–     
¨  Európai Beruházási Bank (EBB);
–     
þ  a pénzügyi szabályokról szóló rendelet 209. cikkében említett
szervek;
–     
     ¨         közjogi intézmények;
–     
¨  közfeladatot ellátó, a magánjog hatálya alá tartozó szervek,
amennyiben megfelelő pénzügyi garanciákat nyújtanak;
–     
¨  valamely tagállam magánjoga által szabályozott olyan szervezetek,
amelyek köz-magán társulások megvalósítására kapnak megbízást, és amelyek
megfelelő pénzügyi garanciákat nyújtanak;
–     
¨ az Európai Unió működéséről szóló szerződés V. címe értelmében a KKBP
területén külön intézkedések végrehajtásával megbízott, a vonatkozó jogalapot
megteremtő jogi aktusban meghatározott személyek.
Megjegyzések
A tagállamok
társfinanszírozásban támogatják a közvetett cselekvéseket.
2.           IRÁNYÍTÁSI INTÉZKEDÉSEK
2.1.        A nyomon követésre és a
jelentéstételre vonatkozó rendelkezések
A
Bizottság 2017. december 31-ig lefolytatja a közös vállalkozás időközi
értékelését, és 2018. június 30-ig eljuttatja annak megállapításait – saját
észrevételeivel együtt – az Európai Parlamentnek és a Tanácsnak.
A
közös vállalkozás végelszámolásától számított hat hónapon belül, de legkésőbb
két évvel a végelszámolásról szóló döntés után, a Bizottság elvégzi a közös
vállalkozás végső értékelését. A végső értékelés eredményeit az Európai Parlament
és a Tanács elé tárja.
Minden
év február 15-ig az ügyvezető igazgató jóváhagyásra benyújtja az irányító
testület részére éves tevékenységi jelentésének tervezetét a közös vállalkozás
előző naptári évben elért eredményeiről, különösen a szóban forgó év munkaterve
vonatkozásában. A jelentés a következőkre vonatkozóan tartalmaz információkat:
végrehajtott kutatások, innovációs és más intézkedések, valamint a kapcsolódó
kiadások; benyújtott ajánlatok a résztvevők típusai (beleértve a kkv-kat is) és
országok szerinti bontásban; finanszírozásra kiválasztott közvetett cselekvések
a résztvevők típusai (beleértve a kkv-kat is) és országok szerinti bontásban,
megjelölve a közös vállalkozás által az egyes résztvevőknek és az egyes
cselekvésekre juttatott hozzájárulásokat.
2.2.        Irányítási és ellenőrzési
rendszer
2.2.1.     Felismert kockázat(ok)
A
legfontosabb azonosított kockázat a kiadások hibás kifizetése a résztvevők
számára. A közös vállalkozás méreteire való tekintettel az 1%-os hibaarány
reális célnak tűnik.
A
köz-magán társulásokra jellemző összeférhetetlenségi ügyekkel kapcsolatos
kockázat kezelése az irányító testület és a hatóságok testülete döntési
hatásköreinek világos szétválasztásával történik – az előbbi a stratégiát és a
munkaterveket dolgozza ki (az ágazat bevonásával), az utóbbi pedig a pályázati
felhívások feltételeit határozza meg és dönt a közfinanszírozási források
odaítéléséről (az ágazat bevonása nélkül).
2.2.2.     Tervezett ellenőrzési mód(ok)
A
Bizottság belső ellenőre ugyanazon hatásköröket gyakorolja a közös vállalkozás
felett, mint a Bizottság szervezeti egységei felett. Továbbá az irányító
testület adott esetben a közös vállalkozás belső ellenőrzési kapacitásának
létrehozásához szükséges intézkedéseket hozhat. A belső ellenőrzési funkció költségei
(amelyek a közös vállalkozás esetében annak teljes élettartama alatt várhatóan
nem éri el a félmillió eurót) kedvezőek lesznek a közös vállalkozás által
kezelt kifizetések teljes összegéhez képest (1,2 milliárd euró esetén az 1%-os
hibaarány 12 millió eurónak felel meg).
A
966/2012/EU, Euratom rendelet 60. cikkével összhangban a közös vállalkozás
tiszteletben tartja a hatékony és eredményes pénzgazdálkodás, az átláthatóság
és a megkülönböztetésmentesség elvét, és garantálja, hogy tagjai pénzügyi érdekeit
ugyanolyan mértékben védi, ahogy azt az említett rendelet előírja.
A
közvetett cselekvések utólagos ellenőrzései a Horizont 2020 keretprogram
szerint kerülnek végrehajtásra a Horizont 2020 keretprogram közvetett
cselekvései keretében.
Az
Unió pénzügyi érdekeinek védelmében a Bizottság a költségvetési
keretrendeletnek megfelelően felügyeli a közös vállalkozás tevékenységét,
különösen a program végrehajtásának ellenőrzésével és értékelésével és a
beszámolók vizsgálatára és elfogadására irányuló eljárások alkalmazásával,
továbbá kizárja az uniós finanszírozásból az alkalmazandó szabályok
megsértésével teljesített kifizetéseket. Fel is függesztheti és meg is
szakíthatja a kifizetéseket.
2.3.        A csalások és a
szabálytalanságok megelőzésre irányuló intézkedések
A
Bizottság vagy annak képviselői és a Számvevőszék jogosultak dokumentumalapú és
helyszíni ellenőrzést végezni a támogatások kedvezményezettjeinél, valamint az
uniós forrásokban részesülő vállalkozóknál és alvállalkozóknál.
Az
Európai Csalás Elleni Hivatal (OLAF) jogosult az ilyen finanszírozással
közvetlenül vagy közvetetten érintett gazdasági szereplőknél a 2185/96/Euratom,
EK rendeletben előírt eljárásoknak megfelelően helyszíni ellenőrzéseket és
vizsgálatokat végezni annak megállapítására, hogy történt-e az uniós
finanszírozásra vonatkozó támogatási megállapodással, támogatási határozattal
vagy szerződéssel összefüggésben olyan csalás, korrupciós vagy más jogellenes
cselekmény, amely az Unió pénzügyi érdekeit sérti.
A
fentiek sérelme nélkül az e rendelet végrehajtása keretében kötött támogatási
megállapodásokban, valamint támogatási határozatokban és szerződésekben
kifejezetten rendelkezni kell arról, hogy a Bizottság, a Számvevőszék és az
OLAF elvégezheti az említett helyszíni és egyéb ellenőrzéseket és
vizsgálatokat.
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
3.1.        A kiadások a többéves
pénzügyi keret mely fejezetét/fejezeteit és a költségvetés mely kiadási
tételét/tételeit érintik?
·      Létrehozandó új költségvetési tételek
A többéves pénzügyi keret
fejezetei, azon belül pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Részvétel 
 Szám 09 04 02 01 – alapsor || Diff./nem diff. || EFTA-országokból || tagjelölt országokból || harmadik országokból || a költségvetési rendelet 18. cikke (1) bekezdésének a) pontja értelmében 
 1a Versenyképesség a növekedésért és foglalkoztatásért || 09 04 07 21 Ipari vezető szerep – ECSEL közös technológiai kezdeményezés || Diff. || IGEN || IGEN || NEM || IGEN 
3.2.        A kiadásokra gyakorolt
becsült hatás 
3.2.1.     A kiadásokra gyakorolt becsült
hatás összegzése
millió EUR (három tizedesjegyig)
 A többéves pénzügyi keret fejezete: || 1a || Versenyképesség a növekedésért és foglalkoztatásért 
 ECSEL közös vállalkozás[34][35] ||   ||   || 2014. év || 2015. év || 2016. év || 2017. év || 2018. év || 2019. év || 2020. év[36] || 2021. év || 2022. év || 2023. év || 2024. év || ÖSSZESEN 
 1. cím || Kötelezettségvállalási előirányzatok || (1) || 0,310 || 0,310 || 0,550 || 0,715 || 1,210 || 1,210 || 4,350 || 0,000 || 0,000 || 0,000 || 0,000 || 8,655 
 Kifizetési előirányzatok || (2) || 0,310 || 0,310 || 0,550 || 0,715 || 1,210 || 1,210 || 1,170 || 1,170 || 0,970 || 0,670 || 0,370 || 8,655 
 2. cím || Kötelezettségvállalási előirányzatok || (1a) || 0,500 || 0,500 || 0,500 || 0,700 || 0,800 || 0,800 || 2,800 || 0,000 || 0,000 || 0,000 || 0,000 || 6,600 
 Kifizetési előirányzatok || (2a) || 0,500 || 0,500 || 0,500 || 0,700 || 0,800 || 0,800 || 0,800 || 0,600 || 0,600 || 0,500 || 0,300 || 6,600 
 3. cím || Kötelezettségvállalási előirányzatok || (3a) || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1200,000 
   || Kifizetési előirányzatok || (3b) || 33,750 || 70,000 || 116,750 || 140,750 || 166,000 || 178,000 || 189,000 || 145,750 || 99,500 || 40,000 || 20,500 || 1200,000 
 Az ECSEL közös vállalkozáshoz tartozó előirányzatok ÖSSZESEN || Kötelezettségvállalási előirányzatok || =1+1a +3a || 135,810 || 145,810 || 161,050 || 176,415 || 187,010 || 197,010 || 212,150 || 0,000 || 0,000 || 0,000 || 0,000 || 1215,255 
 Kifizetési előirányzatok || =2+2a +3b || 34,560 || 70,810 || 117,800 || 142,165 || 168,010 || 180,010 || 190,970 || 147,520 || 101,070 || 41,170 || 21,170 || 1215,255 
millió EUR (három tizedesjegyig)
 Tartalmak, Technológiák és Kommunikációs Hálózatok Főigazgatósága (DG CONNECT) ||   || 2014. év || 2015. év || 2016. év || 2017. év || 2018. év || 2019. év || 2020. év || 2021. év || 2022. év || 2023. év || 2024. év || ÖSSZESEN 
  Humánerőforrás (2 FTE tisztviselő, 1 FTE szerződéses alkalmazott) [37] || 0,332 || 0,332 || 0,332 || 0,332 || 0,332 || 0,332 || 0,332 ||   ||   ||   ||   || 2,324 
  Egyéb igazgatási kiadások || 0 || 0 || 0 || 0 || 0 || 0 || 0 ||   ||   ||   ||   || 0 
 DG CONNECT ÖSSZESEN || Előirányzatok || 0,332 || 0,332 || 0,332 || 0,332 || 0,332 || 0,332 || 0,332 ||   ||   ||   ||   || 2,324 
 A többéves pénzügyi keret fejezete: || 5 || „Igazgatási kiadások” 
millió EUR (három tizedesjegyig)
 Tartalmak, Technológiák és Kommunikációs Hálózatok Főigazgatósága (DG CONNECT) ||   || 2014. év || 2015. év || 2016. év || 2017. év || 2018. év || 2019. év || 2020. év || 2021. év || 2022. év || 2023. év || 2024. év || ÖSSZESEN 
  Humánerőforrás (2 FTE tisztviselő, 1 FTE szerződéses alkalmazott) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
  Egyéb igazgatási kiadások || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 DG CONNECT ÖSSZESEN || Előirányzatok || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 A többéves pénzügyi keret 5. FEJEZETÉHEZ tartozó előirányzatok ÖSSZESEN || (Összes kötelezettségvállalási előirányzat = Összes kifizetési előirányzat) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
millió EUR (három tizedesjegyig)
   ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021. év || 2022. év || 2023. év || 2024. év || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 136,142 || 146,142 || 161,382 || 176,747 || 187,342 || 197,342 || 212,482 ||   ||   ||   ||   || 1217,579 
 Kifizetési előirányzatok || 34,892 || 71,142 || 118,132 || 142,497 || 168,342 || 180,342 || 191,302 || 147,520 || 101,070 || 41,170 || 21,170 || 1217,579 
3.2.2.     Az ECSEL közös vállalkozás
előirányzataira gyakorolt becsült hatás 
–     
¨  A javaslat/kezdeményezés nem vonja maga után operatív előirányzatok
felhasználását 
–     
þ  A javaslat/kezdeményezés az alábbi operatív előirányzatok
felhasználását vonja maga után:
Kötelezettségvállalási előirányzatok, millió EUR
 Tüntesse fel a célkitűzéseket és a teljesítéseket   ò ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021–2024 közötti évek || ÖSSZESEN 
   || TELJESÍTÉSEK 
 Típus:   || Átlagos költség[38] || Szám || Költség || Szám || Költség || Szám || Költség || Szám || Költség || Szám || Költség || Szám || Költség || Szám || Költség || Szám || Költség || Szám összesen || Összes költség 
 1. sz. MEGHATÁROZOTT CÉLKITŰZÉS Vezető szerep az alap- és ipari technológiák területén ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Teljesítés[39] || az ECSEL közös vállalkozás kutatási és innovációs tevékenységei || 15 || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1200 
 ÖSSZES KÖLTSÉG || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1200 
3.2.3.     Az ECSEL közös vállalkozás
humánerőforrásaira gyakorolt becsült hatás
3.2.3.1.  Összegzés 
–     
¨  A javaslat/kezdeményezés nem vonja maga után igazgatási jellegű
előirányzatok felhasználását 
–     
þ  A javaslat/kezdeményezés az alábbi igazgatási jellegű előirányzatok
felhasználását vonja maga után:
Személyzet létszáma
(fő/FTE)[40]
   || 2014. év || 2015. év || 2016. év || 2017. év || 2018. év || 2019. év || 2020. év || 2021. év || 2022. év || 2023. év || 2024. év || ÖSSZESEN 
 Tisztviselők (AD besorolás) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Tisztviselők (AST besorolás) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Szerződéses alkalmazottak || 13 || 13 || 12 || 11 || 11 || 11 || 11 || 11 || 9 || 6 || 3 || 111 
 Ideiglenes alkalmazottak (AD besorolás) || 14 || 14 || 13 || 12 || 12 || 12 || 12 || 12 || 10 || 7 || 4 || 122 
 Kiküldött nemzeti szakértők || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 ÖSSZESEN || 28 || 28 || 26 || 24 || 24 || 24 || 23 || 23 || 19 || 13 || 7 || 239 
millió EUR (három
tizedesjegyig)
 Tisztviselők (AD besorolás) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 
 Tisztviselők (AST besorolás) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 
 Szerződéses alkalmazottak || 0,910 || 0,910 || 0,840 || 0,770 || 0,770 || 0,770 || 0,770 || 0,770 || 0,630 || 0,420 || 0,210 || 7,770 
 Ideiglenes alkalmazottak (AD besorolás) || 1,834 || 1,834 || 1,703 || 1,572 || 1,572 || 1,572 || 1,572 || 1,572 || 1,310 || 0,917 || 0,524 || 15,982 
 Kiküldött nemzeti szakértők || 0,078 || 0,078 || 0,078 || 0,078 || 0,078 || 0,078 || 0,000 || 0,000 || 0,000 || 0,000 || 0,000 || 0,468 
 ÖSSZESEN || 2,822 || 2,822 || 2,621 || 2,420 || 2,420 || 2,420 || 2,342 || 2,342 || 1,940 || 1,337 || 0,734 || 24,220 
A munkaszerződések a jelenlegi ARTEMIS és
ENIAC közös vállalkozásokból kerülnek átvételre. A szerződések az új közös
vállalkozás első napján lépnek hatályba.
3.2.3.2.  Becsült
humánerőforrás-szükségletek az ügynökségért felelős főigazgatóságnál
–     
¨  A javaslat/kezdeményezés nem vonja maga után humánerőforrások
felhasználását. 
–     
þ  A javaslat/kezdeményezés az alábbi humánerőforrások felhasználását
vonja maga után:
   || 2014. év || 2015. év || 2016. év || 2017. év || 2018. év || 2019. év || 2020. év || 2021–2024 közötti évek* || Összesen 
   ||  A létszámtervben szereplő álláshelyek (tisztviselők és ideiglenes alkalmazottak) || 
 XX 01 01 01 (a központban és a bizottsági képviseleteken) || 0 || 0 || 0 || 0 || 0 || 0 || 0 || 0 || 0 
 XX 01 01 02 (küldöttségeknél) || 0 || 0 || 0 || 0 || 0 || 0 || 0 || 0 || 0 
 09 01 05 01 (közvetett kutatás) || 2 || 2 || 2 || 2 || 2 || 2 || 2 || p.m. || 14 
 10 01 05 01 (közvetlen kutatás) || 0 || 0 || 0 || 0 || 0 || 0 || 0 || 0 || 0 
   ||   ||   ||   ||   ||   ||   ||   ||   ||   
   ||  Külső személyzet (teljes munkaidős egyenértékben kifejezve: FTE)[41]   || 
 XX 01 02 01 (CA, SNE, INT a teljes keretből) || 0 || 0 || 0 || 0 || 0 || 0 || 0 || 0 || 0 
 XX 01 02 02 (CA, LA, SNE, INT és JED a küldöttségeknél) || 0 || 0 || 0 || 0 || 0 || 0 || 0 || 0 || 0 
 XX 01 04 yy[42]   || - a központban[43] || 0 || 0 || 0 || 0 || 0 || 0 || 0 || 0 || 0 
 - a küldöttségeknél   || 0 || 0 || 0 || 0 || 0 || 0 || 0 || 0 || 0 
 09 01 05 02 (CA, SNE, INT – közvetett kutatás) || 1 || 1 || 1 || 1 || 1 || 1 || 1 || p.m. || 7 
 10 01 05 02 (CA, SNE, INT – közvetlen kutatás) || 0 || 0 || 0 || 0 || 0 || 0 || 0 || 0 || 0 
 Egyéb költségvetési tétel (kérjük megnevezni) || 0 || 0 || 0 || 0 || 0 || 0 || 0 || 0 || 0 
 ÖSSZESEN || 3 || 3 || 3 || 3 || 3 || 3 || 3 || p.m. || 21 
* A személyzet 2020 utáni
létszáma később kerül meghatározásra.
A becsléseket egész számmal (vagy legfeljebb
egy tizedesjegyig) kell kifejezni
XX az érintett
szakpolitikai terület vagy költségvetési cím.
A
humánerőforrás-igényeknek az adott főigazgatóság rendelkezésére álló, az
intézkedés irányításához rendelt és/vagy az adott főigazgatóságon belül
átcsoportosított személyzettel kell eleget tenni. A források adott esetben a
meglévő költségvetési korlátok betartása mellett kiegészíthetők az éves
elosztási eljárás keretében az irányító főigazgatósághoz rendelt további
juttatásokkal.
Az elvégzendő
feladatok leírása:
 Tisztviselők és ideiglenes alkalmazottak || Az irányító testületekben betöltött tagság és a tevékenységek nyomon követése/jelentéstétel 
 Külső személyzet || Tisztviselők támogatása 
3.2.3.3.  Becsült
humánerőforrás-szükségletek az ECSEL közös vállalkozásnál[44]
–     
¨  A javaslat/kezdeményezés nem vonja maga után humánerőforrások
felhasználását. 
–     
þ  A javaslat/kezdeményezés az alábbi humánerőforrások felhasználását
vonja maga után: 
–     
a. A 2014–2020 közötti többéves pénzügyi keret
szerinti előirányzatokból finanszírozandó becsült humánerőforrás-szükségletek
   || 2014. év || 2015. év || 2016. év || 2017. év || 2018. év || 2019. év || 2020. év || 2021. év || 2022. év || 2023. év || 2024. év || Összesen 
   ||  A létszámtervben szereplő álláshelyek (tisztviselők és ideiglenes alkalmazottak) || 
 09 04 07 21(PPP szerv) ||   ||   ||   ||   ||   ||   ||   ||   ||   ||   ||   ||   
 Tisztviselők (AD besorolás) || 6 || 6 || 7 || 9 || 12 || 12 || 12 || 12 || 10 || 7 || 4 || 97 
 Tisztviselők (AST besorolás) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
   ||  Külső személyzet (teljes munkaidős egyenértékben kifejezve: FTE)[45] || 
 09 04 07 21 (PPP szerv) ||   ||   ||   ||   ||   ||   ||   ||   ||   ||   ||   ||   
 CA || 8 || 8 || 8 || 8 || 11 || 11 || 11 || 11 || 9 || 6 || 3 || 94 
 SNE || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 INT || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 ÖSSZESEN || 15 || 15 || 16 || 18 || 24 || 24 || 23 || 23 || 19 || 13 || 7 || 197 
   ||   ||   ||   ||   ||   ||   ||   ||   ||   ||   ||   ||   
A becsléseket egész számmal (vagy legfeljebb egy
tizedesjegyig) kell kifejezni
Az elvégzendő
feladatok leírása:
 Tisztviselők és ideiglenes alkalmazottak || Program és igazgatás 
 Külső személyzet || Ideiglenes alkalmazottak támogatása 
–     
a. p.m. – A 2007–2013 közötti többéves pénzügyi
keret szerinti előirányzatokból finanszírozott humánerőforrások (tájékoztató
jelleggel)
   || 2014. év || 2015. év || 2016. év || 2017. év || Összesen 
  A létszámtervben szereplő álláshelyek (tisztviselők és ideiglenes alkalmazottak) ||   
 09 04 01 03 (ARTEMIS közös vállalkozás)[46] ||   ||   ||   ||   ||   
 Tisztviselők (AD besorolás) || 8 || 8 || 6 || 3 || 25 
 Tisztviselők (AST besorolás) || 0 || 0 || 0 || 0 || 0 
  Külső személyzet (teljes munkaidős egyenértékben kifejezve: FTE) ||   
 09 04 01 03 (ARTEMIS közös vállalkozás)8 ||   ||   ||   ||   ||   
 CA || 5 || 5 || 4 || 3 || 17 
 SNE || 0 || 0 || 0 || 0 || 0 
 INT || 0 || 0 || 0 || 0 || 0 
 ÖSSZESEN || 13 || 13 || 10 || 6 || 42 
A becsléseket egész számmal (vagy legfeljebb
egy tizedesjegyig) kell kifejezni
c. Humánerőforrások egységes áttekintése az a)
és a b) pontok alapján
   || 2014. év || 2015. év || 2016. év || 2017. év || 2018. év || 2019. év || 2020. év || 2021. év || 2022. év || 2023. év || 2024. év || Összesen 
   ||  A létszámtervben szereplő álláshelyek (tisztviselők és ideiglenes alkalmazottak) || 
 09 04 07 21(PPP szerv) || 14 || 14 || 13 || 12 || 12 || 12 || 12 || 12 || 10 || 7 || 4 || 122 
 Tisztviselők (AD besorolás) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Tisztviselők (AST besorolás) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
   ||  Külső személyzet (teljes munkaidős egyenértékben kifejezve: FTE)[47] || 
 09 04 07 21 (PPP szerv) || 13 || 13 || 12 || 11 || 11 || 11 || 11 || 11 || 9 || 6 || 3 || 111 
 CA || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 SNE || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 INT || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 ÖSSZESEN || 28 || 28 || 26 || 24 || 24 || 24 || 23 || 23 || 19 || 13 || 7 || 239 
   ||   ||   ||   ||   ||   ||   ||   ||   ||   ||   ||   ||   
d. Hozzájárulás az üzemeltetési költségekhez a
PPP szervnek a 2007–2013 közötti többéves pénzügyi keret szerinti megszüntetése
érdekében
millió EUR (három tizedesjegyig)
   || 2014. év || 2015. év || 2016. év || 2017. év ||   Összesen[48] 
 Készpénzben történő hozzájárulás az Uniótól[49] || 0,600 || 0,600 || 0,550 || 0,300 || 2,050 
 Készpénzben történő hozzájárulás harmadik felektől – AENEAS egyesület || 0,500 || 0,500 || 0,300 || 0,130 || 1,430 
 Készpénzben történő hozzájárulás harmadik felektől – ARTEMISIA egyesület || 0,300 || 0,300 || 0,210 || 0,165 || 0,975 
 ÖSSZESEN || 1,400 || 1,400 || 1,060 || 0,595 || 4,455 
Az AENEAS és ARTEMISIA egyesületek
hozzájárulásai az ENIAC és ARTEMIS közös vállalkozások üzemeltetési költségei
kapcsán rájuk háruló mindazon hozzájárulásokból állnak, amelyekre a
Bizottsággal kötött megállapodások tiszteletben tartásához szükség van, az
üzemeltetési költségek felosztására vonatkozó alábbi elszámolás alapján:
millió EUR (három tizedesjegyig)
 2008-2013 || ARTEMIS közös vállalkozás || ENIAC közös vállalkozás 
 Összes üzemeltetési költség || EB || ARTEMISIA || Összes üzemeltetési költség || EB || AENEAS 
 Tényleges hozzájárulások 2013 végén || 8,664 || 3,864 || 4,800 || 9,255 || 4,514 || 4,741 
 Újrakalkulált hozzájárulások a 2/3 (ágazat) - 1/3 (EB) felosztás végrehajtásához || 2,889 || 5,775 || 3,084 || 6,171 
 Különbség (módosított – tényleges) ||   || -0,975 || 0,975 ||   || -1,430 || 1,430 
A Bizottságnak fizetendő összegek a 2014–2017
közötti időszakban kerülnek elszámolásra oly módon, hogy csökken a Bizottság
3.2.1. pontban szereplő hozzájárulásainak az összege.
3.2.4.     A jelenlegi többéves pénzügyi
kerettel való összeegyeztethetőség 
–     
þ  A javaslat/kezdeményezés összeegyeztethető a jelenlegi többéves
pénzügyi kerettel.
–     
¨  A javaslat/kezdeményezés miatt a többéves pénzügyi keret vonatkozó
fejezetének átdolgozása szükséges.
-
–     
¨  A javaslat/kezdeményezés miatt szükség van a rugalmassági eszköz
alkalmazására vagy a többéves pénzügyi keret felülvizsgálatára.
-
3.2.5.     Harmadik felek részvétele a
finanszírozásban 
–     
A javaslat/kezdeményezés az alábbi becsült
társfinanszírozást irányozza elő:
Előirányzatok, millió EUR (három tizedesjegyig)
   || 2014. év || 2015. év || 2016. év || 2017. év || 2018. év || 2019. év || 2020. év || 2021. év || 2022. év || 2023. év || 2024. év || Összesen 
 Magántagok – igazgatási költségekhez való készpénzes hozzájárulás[50] || 2,210 || 2,210 || 2,110 || 2,010 || 2,010 || 2,010 || 1,970 || 1,770 || 1,570 || 1,170 || 0,670 || 19,710 
 ECSEL tagállamok – üzemeltetési költségekhez való készpénzes hozzájárulás[51] || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1200,000 
 Társfinanszírozott előirányzatok ÖSSZESEN || 137,210 || 147,210 || 162,110 || 177,010 || 187,010 || 197,010 || 206,970 || 1,770 || 1,570 || 1,170 || 0,670 || 1219,710 

A magántagok összes hozzájárulása az ECSEL közös vállalkozásról szóló tanácsi
rendelet 4. cikkének (2) bekezdésében van meghatározva.
3.3.        A bevételekre gyakorolt
becsült hatás 
–     
þ  A javaslatnak/kezdeményezésnek nincs pénzügyi hatása a bevételre.
–     
¨  A javaslat/kezdeményezés pénzügyi hatása a következő:
–                   
¨         saját forrásokra 
–                   
¨         egyéb bevételekre 
[1]               COM(2011) 809 final, 30.11.2011
[2]               72/2008/EK rendelet, 2008. február 4., HL L30/21.
[3]               74/2008/EK rendelet, 2008. február 4., HL L30/52.
[4]               Az Európai Parlament és a Tanács 2006. december 18-i
1982/2006/EK határozata.
[5]               [Hivatkozás a többéves pénzügyi keretre].
[6]               COM(2011) 572 végleges, 21.9.2011
[7]               COM(2010) 546 végleges, 6.10.2010
[8]               COM(2012) 341 final, 2012.6.26.
[9]               COM(2013) 298 final, 2013.5.23.
[10]             COM(2013) … [A Horizont 2020 keretprogramhoz kapcsolódó
köz-magán társulásokról szóló közlemény].
[11]             Jelenlegi árakon.
[12]             Az összeg tájékoztató jellegű, és a fenti kihívás
keretében a DG CONNECT rendelkezésére álló végleges összegtől függ.
[13]               HL C [EP-vélemény], , . o.
[14]               HL C [EGSZB-vélemény], , . o.
[15]               HL L 412., 2006.12.30., 1. o.
[16]               HL L 400., .2006.12.30., 86. o.
[17]               COM(2010) 2020 végleges.
[18]               HL [H2020 FP].
[19]               HL [H2020 SP].
[20]               COM(2012) 341, 26.6.2012
[21]               COM(2013) 298, 2013.5.23.
[22]             HL L 30.,2008.2.4., 21. o.
[23]             HL L 30., 2008.2.4., 52. o.
[24]             HL L 298., 2012.10.26., 1. o.
[25]             HL [H2020 A részvétel és a terjesztés szabályai].
[26]             HL L 362.,2012.12.31., 1. o.
[27]             HL L 56.,1968.3.4., 1. o.
[28]             HL L 136.,999.5.31., 1. o.
[29]             HL L 292, 1996.11.15., 2–5. o.
[30]             HL L 136.,,1999.5.31., 15. o.
[31]             HL L 145., 2001.5.31., 43. o.
[32]               TAI: Tevékenységalapú irányítás – TKT: Tevékenységalapú
költségvetés-tervezés.
[33]               A költségvetési rendelet 54. cikke (2) bekezdésének a)
vagy b) pontja szerint.
[34]               Az 1. és a 2. címekben szereplő összegek az ECSEL közös
vállalkozás igazgatási költségeihez való uniós hozzájárulást (50%) mutatják. A
fennmaradó 50% a magántagok hozzájárulása a 3.2.5. pontban leírtak szerint. A
2014–2017 közötti időszakban a PPP szervnek a 2007–2013 közötti többéves
pénzügyi keret szerinti megszüntetésére irányuló, a 3.2.3.3(d) pontnak
megfelelő hozzájárulásokat hozzá kell adni a táblázat 1. címében szereplő,
ugyanazon időszakra vonatkozó számokhoz. Az igazgatási költségek meghatározása
az ENIAC és ARTEMIS közös vállalkozások tapasztalatai alapján, a redundáns
funkciókból adódó megtakarítások figyelembevételével történt. A 2021–2024
közötti időszak a kifutási szakasz, amikor már nem indulnak új intézkedések.
[35]               Az 1. és a 2. címre vonatkozó kifizetési előirányzatok
alapja az összes megfelelő kötelezettségvállalási előirányzat havi
felhasználása, míg a 3. cím esetében azok meghatározása a szokásos 3 éves
projektkifizetési menetrend szerint történik 50%-os előfinanszírozási
kifizetéssel (amelynek felét a felhívás évében, a másik felét pedig a felhívás
évét követő évben kell elkölteni), 30%-os időközi kifizetéssel a felhívás utáni
második évben, 10%-os időközi kifizetéssel a felhívás utáni harmadik évben és
10%-os időközi kifizetéssel a felhívás utáni negyedik évben.
[36]               Az 1. és a 2. címek a 2020. évre tartalmazzák az adott
év kötelezettségvállalásait (1,170 + 0,800) és a közös vállalkozás hátralévő
éveire vonatkozó előre hozott kötelezettségvállalásokat a 2021–2024 közötti
időszakra, nevezetesen 1,170 + 0,600 2021-re, 0,970 + 0,600 2022-re, 0,670 +
0,500 2023-ra és 0,370 + 0,300 2024-re.
[37]               A személyzet 2020 utáni létszáma később kerül
meghatározásra. Az FTE költségek az AD (131 000 euró) és az AST
(70 000 euró) besorolású személyzet átlagos éves költségei alapján
kerülnek meghatározásra.
[38]               Az átlagos költség a teljesítések finanszírozásához
juttatott uniós hozzájárulás összege.
[39]               Az ECSEL közös vállalkozás teljesítései az EU és a részt
vevő tagállamok által társfinanszírozott kutatási és innovációs projektek. Az
évenkénti teljesítések száma kerekített érték, amely megbecsüli a megadott
költségen finanszírozható projektek számát.
[40]               A pénzügyi szabályokról szóló rendelet 209. cikke szerinti
PPP szervek esetében a táblázat tájékoztató jellegű.
[41]               CA= szerződéses alkalmazott; LA = helyi alkalmazott; SNE
= kiküldött nemzeti szakértő; INT= ideiglenes alkalmazott. 
[42]               Az operatív előirányzatoknál a külső személyzetre
részleges felső határérték vonatkozik (korábban: „BA” sorok).
[43]               Elsősorban a strukturális alapok, az Európai
Mezőgazdasági Vidékfejlesztési Alap (EMVA) és az Európai Halászati Alap (EHA)
esetében.
[44]               A pénzügyi szabályokról szóló rendelet 209. cikke
szerinti PPP szervek esetében ez a rész tájékoztató jellegű.
[45]               CA= szerződéses alkalmazott; LA = helyi alkalmazott; SNE
= kiküldött nemzeti szakértő; INT= ideiglenes alkalmazott. 
[46]               Ezeket a humánerőforrásokat az ARTEMISIA és AENEAS
egyesületek hozzájárulásaiból társfinanszírozzák (lásd az alábbi d. pontot).
[47]               CA= szerződéses alkalmazott; LA = helyi alkalmazott; SNE
= kiküldött nemzeti szakértő; INT= ideiglenes alkalmazott. 
[48]               Az uniós készpénzes hozzájárulás teljes összege megfelel
a 2013. évi költségvetésben a szerv 2007–2013 közötti tevékenységeinek
elvégzésére előre ütemezett összegnek.
[49]             A szóban forgó költségvetési sor: 09 04 01 03.
[50]               Az AENEAS és az ARTEMISIA 2014–2017 közötti időszakra
vonatkozó , a 3.2.3.3(d) pontban részletezett hozzájárulásai nem szerepelnek
ezekben az összegekben.
[51]               Az együttes nemzeti hozzájárulások a becslések szerint
ugyanolyan nagyságrendűek, mint a teljes uniós hozzájárulás.